Οι οθωμανικές κρήνες στο Χόνδρο της Βιάννου και στο συνοικισμό Περβόλα - Ιστορίες, Ρεπορτάζ, Σχολιασμός Κρήτης Blog | e-storieskritis.gr\nHome ΚΡΗΝΕΣ Οι οθωμανικές κρήνες στο Χόνδρο της Βιάννου και στο συνοικισμό Περβόλα\nΟι οθωμανικές κρήνες στο Χόνδρο της Βιάννου και στο συνοικισμό Περβόλα\nΙουνίου 19, 2021 ΚΡΗΝΕΣ,\nΣτον οικισμό του Χόνδρου Βιάννου και στον κοντινό συνοικισμό του την Περβόλα διασώζονται από την περίοδο της Τουρκοκρατίας δυο κρήνες με ωραία χαρακτηριστικά.\nΗ κρήνη στην Περβόλα βρίσκεται στον περίβολο του ναού του Μιχαήλ Αρχαγγέλου και της Αγίας Αικατερίνης στη θέση του οποίου λειτουργούσε ως τα τέλη του 19ου αιώνα τζαμί.Το 1934 το τζαμί κατεδαφίστηκε όμως διατηρήθηκε η κρήνη που υπήρχε έξω απ' αυτό .\nΗ εν λόγω κρήνη στις μέρες μας έχει ανακαινισθεί για να διατηρηθεί και να μην καταρρεύσει.Το νερό έφθανε ως αυτήν με ειδικό αυλάκι-αγωγό από τη μάνα-πηγή που βρίσκεται περίπου 500 μέτρα βορειότερα.\nΗ παρουσία κρήνης έξω από θρησκευτικούς χώρους των μουσουλμάνων, όπως γνωρίζουμε, ήταν κεφαλαιώδους σημασίας αφού πριν εισέλθουν στο τέμενος τους έπλεναν πόδια και χέρια για να είναι καθαροί.\nΗ δεύτερη κρήνη βρίσκεται μέσα στον οικισμό του Χόνδρου και οι ντόπιοι την ονομάζουν κουτούτο.\nΛένε μάλιστα πως ήταν εκεί από την περίοδο της Ενετοκρατίας αν και η αείμνηστη αρχαιολόγος Χρυσούλα Τζομπανάκη προσδιορίζει την κτήση της στο τελευταίο τέταρτο του 19ου αιώνα. Ενδεχομένως βέβαια να προϋπήρχε στη θέση αυτή βενετσιάνικη κρήνη που καταστράφηκε και στη θέση της έφτιαξαν κατά την Τουρκοκρατία μια νέα.\nΟ Ιταλός αρχαιολόγος G. Gerola, κατά το πέρασμα του από το Χόνδρο, στις αρχές του 20ου αιώνα, είχε φωτογραφήσει την κρήνη και τα ερείπια ενός αρχοντικού δίπλα του. Μάλιστα ακόμα και σήμερα μπορεί να διακρίνει κανείς απομεινάρια από τα σκαλοπάτια που υπήρχαν και οδηγούσαν πάνω από την κρήνη σε υπερυψωμένο σπίτι.\nΤο κουτούτο του Χόνδρου είναι φτιαγμένο με πολύ προσοχή , από τοπική πέτρα και αποτελεί χαρακτηριστικό δείγμα λιτής κατασκευής του είδους.\nΗ Χρυσούλα Τζομπανάκη αναφέρει πως η βρύση της κρήνης έχει τοποθετηθεί μέσα στην τυπική για ανάλογα κτίσματα κόγχη η οποία έχει διαμορφωθεί από λαξευμένους αψιδόλιθους με έντονα τονισμένο τον αψιδόλιθο του «κλειδιού» του τόξου.\nΚαι οι δύο κρήνες φέρουν δυσανάγνωστες επιγραφές στην αραβική γλώσσα.\n(Οι πληροφορίες αντλήθηκαν από την έκδοση "Ο Χόνδος Βιάννου στα μονοπάτια της ιστορίας", του Συλλόγου Απανταχού Χονδριγιανών "Το Κεφάλι", του συγγραφέα Αντώνη Εμμ. Στιβακτάκη)\nΗ Κρήνη εντός του Χόνδρου\nΗ Κρήνη στην Περβόλα


Το ΔΗ.ΠΕ.ΘΕ. και η δημοτική σχολή χορού Καβάλας διοργανώνουν σεμινάριο ορθοσωμίας - Κ-ΤΥΠΟΣ\nΑποκατάσταση της αδικίας, από τον πρωθυπουργό, ζητάνε τα Επιμελητήρια Καβάλας, Δράμας\nΗ Ν.Ε. Καβάλας του ΚΙΝ.ΑΛ. καλεί την κυβέρνηση να αλλάξει ρότα,…\nΟ γραμματέας του Ειρηνοδικείου Θάσου έγινε αντιδήμαρχος!\nΣταθερό το ενδιαφέρον των Η.Π.Α. για την Energean και τον «Πρίνο»\nΟ Γ.Σ. Ελευθερούπολης αναζητάει την «χημεία» και η Ε.Κ. Καβάλας τον…\nΥπάρχει έντονη κινητικότητα για την αντικαταστάτρια της Κ. Δασκάλου στον Α.Ο.Κ.\nΟ Α.Ο.Κ. ήρθε ισόπαλος 3-3 στην Ξάνθη με τον Α.Ο.Ξ.\n«Πρεμιέρα» με νίκες εντός έδρας στην Ε.ΚΑ.Σ.Α.ΜΑ.Θ., αιφνίδια αποχώρηση της Κ….\nΑρχική ΕΙΔΗΣΕΙΣ Το ΔΗ.ΠΕ.ΘΕ. και η δημοτική σχολή χορού Καβάλας διοργανώνουν σεμινάριο ορθοσωμίας\nΤο Δημοτικό Περιφερειακό Θέατρο (ΔΗ.ΠΕ.ΘΕ.) και η δημοτική σχολή χορού Καβάλας, διοργανώνουν σεμινάριο με θέμα: «Ορθοσωμία και κίνηση», με εισηγητή τον Δημήτρη Σωτηρίου. Στο σχετικό δελτίο Τύπου αναφέρονται τα ακόλουθα: «Ορθοσωμία σημαίνει σωστή στάση σώματος. Το σώμα μας (πρέπει να) έχει μία τέλεια μυϊκή ισορροπία. Όλοι οι μυς, να είναι εξίσου δυνατοί και ευλύγιστοι.\nΤο ανθρώπινο σώμα στέκεται σε όρθια θέση και κινείται αρμονικά μέσα στο χώρο με τη βοήθεια του σκελετού και των μυών. Η σωστή στάση του σώματος καθορίζεται από τη δυναμική ισορροπία των μυών που το στηρίζουν. Εάν ένας μυς βραχυνθεί, ή ένας άλλος χαλαρώσει υπερβολικά, διαφοροποιεί αυτή την ισορροπία και, τελικά, αλλάζει η στάση του σώματος.\nΟι παθολογικές καταστάσεις του μυοσκελετικού συστήματος, που δεν οφείλονται σε κληρονομικά προβλήματα, ή ατυχήματα, έχουν την αιτία τους στην άνιση χρησιμοποίηση των μυών του σώματος. Η καθιστική ζωή αδρανοποιεί το μυϊκό σύστημα, μειώνοντας την αντοχή του, με αποτέλεσμα το ποσοστό του βάρους, το οποίο θα έπρεπε να κατανέμεται στους μύες, αναπόφευκτα να μεταφέρεται στα οστά και στους συνδέσμους. Έτσι, ως αποτέλεσμα της παρατεταμένης, αλλά κυρίως της λανθασμένης φόρτισης αυτών των ιστών, να οδηγούμαστε στην εμφάνιση του πόνου.\nΣτο μάθημα αυτό, θα ασχοληθούμε με τη βαρύτητα και τον τρόπο αξιοποίησης της μηχανικής του ανθρώπινου σώματος. Με ποιο τρόπο μπορούμε να κινούμαστε, χωρίς να πιέζουμε τις αρθρώσεις μας, καταβάλλοντας λιγότερη μυϊκή δύναμη, συνειδητοποιώντας, ο κάθε ασκούμενος την ιδιαίτερη ανατομία του.\nΤο σεμινάριο απευθύνεται σε ενήλικες και παιδιά άνω των 16 ετών. Η συμμετοχή είναι δωρεάν. Οι αιτήσεις κατατίθενται από την Τρίτη 28 Ιανουαρίου έως και την Τετάρτη 5 Φεβρουαρίου 2020, στα γραφεία του ΔΗ.ΠΕ.ΘΕ. Καβάλας (οδός Φιλίππου 4, τηλ. 2510220876-2510220877, ώρες 10:00-14:00, φαξ 2510220878 και email: thkavala@otenet.gr)».\nΠροηγούμενο άρθροΠροστέθηκε και απογευματινή παράσταση για το έργο «Ο Κήπος»\nΕπόμενο άρθροΟι φίλαθλοι δεν θα έρθουν στο γήπεδο μόνο με το “παρακαλετό”, αγαπητοί διοικούντες την Π.Α.Ε. Α.Ο.Κ. και την Ε.Κ. Καβάλας\nΤα ανακυκλώσιμα απορρίμματα, είναι πιο «καθαρά» φέτος στον Δήμο Καβάλας\nΗ Ν.Ε. Καβάλας του ΚΙΝ.ΑΛ. καλεί την κυβέρνηση να αλλάξει ρότα, όσο είναι νωρίς\nΗ Ν.Ε. Καβάλας του ΚΙΝ.ΑΛ. καλεί την κυβέρνηση να αλλάξει ρότα,...\nΦΩΤΟΓΡΑΦΙΑ ΤΗΣ ΗΜΕΡΑΣ1564\nΕΧΟΥΜΕ ΚΑΙ ΛΕΜΕ1548


Κορονοϊός: Ακόμα ένας νεκρός στην χώρα απο τον Εχίνο Ξάνθης - Nownews.gr\n3 Ιουλίου, 2020, 1:51 πμ\nΑρχική ΠΕΡΙΦΕΡΕΙΑ Α.Μ.Θ Κορονοϊός: Ακόμα ένας νεκρός στην χώρα απο τον Εχίνο Ξάνθης\nΚορονοϊός: Ακόμα ένας νεκρός στην χώρα απο τον Εχίνο Ξάνθης\nΑυξήθηκαν οι νεκροί στην χώρα λόγω κορονοϊού, καθώς ακόμα ένας άνθρωπος έχασε την ζωή του αργά το βράδυ της Κυριακής.\nΠρόκειται για ένα άνδρα 82 ετών από τον Εχίνο.\nΟ 82χρονος εισήχθη στην ΜΕΘ του νοσοκομείου Αλεξανδρούπολης διασωληνωμένος στις 12 Ιουνίου και κατέληξε δυο ημέρες μετά, στις 14 Ιουνίου στις 23.15 το βράδυ\nΣύμφωνα με πληροφορίες ο άνδρας είχε υποκείμενα νοσήματα, διαβήτη, υπέρταση και στεφανιαία νόσο.\nΟ θανατος του 82χρονου ανέβασε τον αριθμό των νερών στην χώρα στους 184 συνολικά.\nΣύμφωνα με την τελευταία ενημέρωση, ο συνολικός αριθμός των κρουσμάτων είναι 3.121, εκ των οποίων το 55.1% άνδρες αφορά άνδρες.\nΠροηγούμενο άρθροΕυχές στον μαθητές που ξεκινούν τις εξετάσεις δίνει ο Δήμαρχος Θάσου Λευτέρης Κυριακίδης\nΕπόμενο άρθροNordic Monitor: Η Τουρκία έχει έτοιμο σχέδιο για εισβολή στην Ελλάδα


Αντιδήμαρχος Κοζάνης στο CNN Greece: Υπάρχει δικαιολογημένος θυμός για το lockdown - CNN.gr\nΌχι όμως και έκπληκτους αφού, σύμφωνα με τον Κωνσταντίνο Κυριακίδη, Αντιδήμαρχο Κοζάνης υπεύθυνο για την οικονομική ανάπτυξη και επιχειρηματικότητα, «το έβλεπαν να έρχεται» καθώς η συνεχής αύξηση νέων κρουσμάτων των τελευταίων ημερών είχε προκαλέσει ανησυχία στις Αρχές της πόλης. Οι αλλεπάλληλες συσκέψεις του Δήμου με τοπικούς φορείς για τη λήψη συγκεκριμένων μέτρων διαχείρισης της νέας πραγματικότητας εκφράζουν την ανάγκη για άμεση δράση.\n«Ένας παράγοντας ήταν σίγουρα οι μετακινήσεις των πολιτών σε μια μεγάλη περιφερειακή ενότητα όπως είναι αυτή της Κοζάνης, το γεγονός ότι διαθέτουμε τη δεύτερη μεγαλύτερη λαϊκή αγορά στην Ελλάδα με αποτέλεσμα πολλοί συμπολίτες και έμποροι να μετακινούνται στην περιοχή μας αλλά και οι καιρικές συνθήκες, καθώς στην πόλη μας ήδη το βράδυ η θερμοκρασία πέφτει κάτω από τους 10 βαθμούς. Ασφαλώς όμως βασικό ρόλο έπαιξε το γεγονός ότι πολλοί συνδημότες μας δεν τηρούσαν με ευλάβεια τα περιοριστικά μέτρα. Υπήρχε μια γενική χαλάρωση».\n«Είναι βασικό να δούμε πώς θα ξεφύγουμε όσο πιο γρήγορα γίνεται από αυτήν την κατάσταση γιατί το πλήγμα στην οικονομία της πόλης είναι ισχυρό.\nΠρόκειται για το δεύτερο lockdown σε σύντομο διάστημα, μετά από μία δεκαετή οικονομική κρίση που έπληξε και την πόλη μας και σε μια περίοδο όπου η Κοζάνη βρίσκεται σε φάση απολιγνιτοποίησης με αποτέλεσμα πολλές θέσεις εργασίας να κινδυνεύουν», λέει ο κ. Κυριακίδης.\nΗ είδηση του lockdown προκάλεσε την έντονη αντίδραση του επιχειρηματικού κόσμου της Κοζάνης.\n«Πολλοί μάλιστα εκφράζουν θυμό για το γεγονός ότι τα σχολεία παραμένουν ανοικτά ενώ τα εμπορικά καταστήματα, όπου η κίνηση είναι έτσι κι αλλιώς μειωμένη λόγω πανδημίας, να αναγκάζονται να κλείσουν. Ο θυμός είναι δικαιολογημένος».\nΟ Αντιδήμαρχος Κοζάνης επισημαίνει την ανάγκη για άμεση λήψη μέτρων στήριξης των πληττόμενων επιχειρήσεων αλλά και την παροχή διευκρινίσεων από την πολιτεία σχετικά με τον τρόπο εφαρμογής ορισμένων από τα περιοριστικά μέτρα.\nΕΛΛΑΔΑ\t· ΚΩΝΣΤΑΝΤΙΝΟΣ ΚΥΡΙΑΚΙΔΗΣ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ\t· ΚΟΡΩΝΟΪΟΣ\t· ΚΟΡΟΝΑΪΟΣ\t· ΚΟΡΩΝΟΪΟΣ ΣΤΗΝ ΕΛΛΑΔΑ\t· ΚΟΖΑΝΗ\t· ΤΟΠΙΚΟ LOCKDOWN\t· ΔΗΜΟΣ ΚΟΖΑΝΗΣ


Factory Outlet - Nike , Έως -50%! Νέες Αφίξεις Nike Με Έκπτωση Έως -50%! Ισχύει Για Αγορές Έως 30/10/2020. - Όλα Τα Deals, Προσφορές, Κουπόνια\nPosted on 16/09/2020 18/09/2020 by DealFinder\nNIKE , έως -50%! – Νέες αφίξεις NIKE με έκπτωση έως -50%!\nNIKE , έως -50%! Νέες αφίξεις NIKE με έκπτωση έως -50%!\nWritten by DealFinder 2020-09-16T08:05:40+00:00\nΤο deal --- NIKE , έως -50%! Νέες αφίξεις NIKE με έκπτωση έως -50%!\nΒρισκεστε εδω: Αρχικη » Κουπόνια Προσφορές » Flash Προσφορές Eshops » Αξεσουάρ » Ένδυση » NIKE , έως -50%! στο Factory Outlet


Γαμήλιο δώρο στις νιόπαντρες! Παρεμβάσεις : Άγιος Διονύσιος Αχαρνών\nΓαμήλιο δώρο στις νιόπαντρες!\nΠαιδί μου, σου στέλνω την επιστολή μου αυτή σαν δώρο αγαθό, εγώ ο Γρηγόριος. Η πατρική παραίνεση είναι η καλύτερη. Το χρυσάφι και οι πολύτιμοι λίθοι δεν στολίζουν τις ευγενικές γυναίκες, Ολυμπιάδα. Και το βάψιμο, σε πρόσωπο αρχοντικό γίνεται μάσκα, που κρύβει την αληθινή όψη. .Τα πορφυρά και χρυσοΰφαντα λεπτά φορέματα σε άλλες άφησέ τα. Σε όσες δεν διαθέτουν βίο καθαρό, κρυστάλλινο. Συ να συνεχίσεις να φροντίζεις τη σωφροσύνη και το κάλλος, που βλέπουν κι οι τυφλοί ακόμα. Το ήθος είναι άνθος μόνιμο και σταθερό στην καλόφημη γυναίκα. Πρώτα να σέβεσαι τον Θεό κι έπειτα τον άντρα σου. Αυτόν μόνο ν’ αγαπάς και να ζητάς μόνο σ’ αυτόν ν’ αρέσεις. Κι όσο τελειότερα εκείνος σ’ αγαπά, τόσο πιο δυνατή κι ασίγαστη ας είναι για κείνον η στοργή σου. Έχε θάρρος διακριτικό, όχι όσο παρακινεί ο πόθος του αγαπημένου σου΄ διότι σε όλα υπάρχει χορτασμός, σε όλα, μα στην αγάπη δεν πρέπει να υπάρχει.\nΜη σηκώσεις ποτέ στον άντρα σου το ανάστημά σου. Να μη μιλάς για τη γενιά σου, ούτε για τα φορέματά σου να κομπάζεις, ή να περηφανεύεσαι για το μυαλό σου. Σοφία εξάλλου είναι να κάνεις ό,τι απαιτεί ο γάμος. Σε σας τους δυο όλα τα έκανε κοινά ο δεσμός του. Να υποχωρείς, όταν θυμώνει ο άντρας σου, κι όταν κουράζεται να τον παρηγορείς με λόγια τρυφερά και συμβουλές καλές. Κι ο δαμαστής των λιονταριών δεν ησυχάζει βίαια το θηρίο, όταν αυτό βρυχάται με θυμό. Με λόγια μαλακά και χάδια το δαμάζει.\nΠοτέ να μην προσβάλεις για κάποια ζημιά τον άντρα σου, ακόμα κι αν από θυμό φουσκώσεις. Ωφέλεια θα σου δώσει η αυτοσυγκράτηση. Μην τον μαλώσεις γι άστοχες ενέργειες, σωστό δεν είναι. Ξέρεις, πολλές φορές ο δαίμονας τα καλά έργα ματαιώνει. Κι ως αδρανή μην τον κατηγορήσεις. Όποιον δεν συμπαθεί ο άντρας σου, μην τον παινεύεις για να τον κάνεις φίλο του με πονηριά. Στους ευγενικούς άντρες ταιριάζει η ευθύτητα, μα ιδιαίτερα στις ευγενικές γυναίκες. Να έχετε κοινές χαρές και λύπες, έτσι πορεύται μπροστά η γαμήλια αγάπη. Να λες τη γνώμη σου, αλλά ν’ αφήνεις την απόφαση σ’ εκείνον. Όταν στενοχωριέται να συμπάσχεις. Βάλσαμο είναι στον πόνο μας η συμπαράσταση του φίλου. Γρήγορα όμως να δείχνεις όψη χαρούμενη και δίχως αγωνία. Υπήνεμο λιμάνι στο λυπημένο σύζυγο είναι η γυναίκα του. Οι φροντίδες του νοικοκυριού να συνοδεύονται από σκέψεις ιερές. Πίσω σου την πόρτα του σπιτιού μη κλείνεις ,ούτε να πηγαίνεις σε δημόσιες διασκεδάσεις.\nΕκεί σμίγουν τα μάτια με τα μάτια και η συνήθεια διώχνει τη ντροπή, και η απώλεια της ντροπής γίνεται όλων των κακών μητέρα. Να πηγαίνεις σε καλές συναντήσεις, όπου καλλιεργείται κι ενισχύεται η φιλία με τους συνετούς, κι όπου στο νου σου θα χαραχτούν λόγοι καλοί. Να κάνεις παρέα με τους φρόνιμους από τους συγγενείς σου, με ιερείς και με τους σοβαρούς νέους ή γέρους. Με αλαζονικές γυναίκες, που έχουν όψη δημίου μην πηγαίνεις, μα ούτε και με ευσεβείς, που ο άντρας σου δεν συμπαθεί, κι ας τις εκτιμάς εσύ. Τι σημαντικότερο υπάρχει από τον άντρα σου που τόσο αγάπησες; Υψηλά φρονήματα να έχεις, μα όχι υψηλοφροσύνη. Τις άγνωστες στους άνδρες γυναίκες εκτιμώ. Μη σπεύδεις να πηγαίνεις στα γλέντια των γάμων και των γενεθλίων. Εκεί τα γέλια κυριαρχούν, τα χοροπηδήματα και τα άτοπα αστεία. Όλων αυτών τα θέλγητρα και οι ευχαριστήσεις λιώνουν τη σωφροσύνη καθώς ο ήλιος το κερί. Μήτε στο σπίτι σου να κάνεις άμετρα συμπόσια παρόντος ή απόντος του συζύγου σου. Η περιορισμένη κοιλιά είναι των παθών κυρίαρχη, την απύλωτη φοβάμαι, όπως κι ο σύζυγος…Να μη μορφάζεις από θυμό, όσο κι αν είσαι οργισμένη. Όνειδος είναι τούτο στους ανθρώπους γενικά, στις γυναίκες είναι κι ασχήμια.\nΣτ’ αυτιά, καλά ακούσματα κι όχι μαργαριτάρια, κι ο νους να κλείνει απ’ έξω τα κακά. Έτσι, κλειστά ή ανοιχτά, η ακοή θα μένει αγνή. Να στάζει από τα βλέφαρά σου παρθενική ντροπή κι αγνότητα μπροστά στο σύζυγό σου, κι όσοι σε βλέπουν να σε σέβονται.\nΑν έχεις γλώσσα αχαλίνωτη, πάντα δυσάρεστη στον άντρα σου θα είσαι. Η άσκεφτη γλώσσα έβλαψε συχνά και τους αθώους. Προτιμότερη η σιωπή και όταν πρέπει να μιλήσεις, παρά να το κάνεις την ώρα της σιωπής…Βήμα αλαζονικό τη σωφροσύνη διαψεύδει΄ και στο περπάτημα ακόμα μπορεί να υπάρχει ακολασία. Άκουσε και τούτο: Να μην αφήνεσαι αχαλίνωτη στην ερωτική ορμή και πάντα να μη χαρίζεσαι στον άντρα σου. Πείσε τον σιγά-σιγά να σέβεται τις ιερές ημέρες. Η εικόνα του Θεού πρέπει να υποτάσσεται στους θείους νόμους, αν και ο άσαρκος Υιός του Πατρός έδωσε το γάμο στο πλάσμα του για να το βοηθήσει. Με τους απερχόμενους κι ερχόμενους ωσάν τα κύματα στέκεται η ζωή που ρέει.\nΑλλά γιατί να στα προσφέρω αυτά εγώ ιδιαίτερα; Ξέρω παραίνεση πολύ ανώτερη από τη δική μου, αφού έχεις, χαριτωμένη μου, το θείο δώρο, τη Θεοδοσία. Αυτή τη θηλυκή Χειρωνίδα έχε τώρα, στην αρχή του γάμου σου, σύμβουλο σε κάθε λόγο ή έργο σου Σε παρέλαβε από τον πατέρα σου και σε διαμόρφωσε με ήθη χρηστά. Αυτή, η αδελφή του αγιότατου αρχιερέα Αμφιλόχιου, που έστειλε ο Θεός μαζί με την αγνή Θέκλα, την μεγαλόφωνη κήρυκα της αλήθειας και δική μου δόξα. Κι αν έλαβες από με τον γέροντα κάποιο λόγο καλό, φύλαξέ τον στα φυλλοκάρδια σου μαζί με τον εξαίρετο σύζυγό σου, που την περηφάνεια του για σένα ξεπερνά η ηθική σου ανωτερότητα.\nΑυτό το δώρο τώρα σου προσφέρω. Αν θέλεις και καλύτερο, σου εύχομαι να γίνεις σαν πολύκαρπη άμπελος, για να δοξάζεται ο Θεός από περισσότερους, αφού βέβαια ερχόμαστε στον κόσμο από Εκείνον και σ’ Εκείνον επιστρέφουμε.\nΆλλα χρόνια και καιροί, κι άλλοι όροι κοινωνικοί, θα έλεγε ο βιαστικός αναγνώστης. Κι όμως, το σπουδαιότερο μένει αναλλοίωτο: Η ανθρώπινη φύση. Και στη γαμήλια επιστολή, τη γεμάτη στοργή, του αγίου Γρηγορίου του Θεολόγου προς την Ολυμπιάδα, φαίνεται καθαρά η γνώση της. Οι συμβουλές του δεν την παραβλέπουν καθόλου. Εξαρτάται από τη διάθεση και την αναζήτηση του αναγνώστη, το να βρει σημεία αναφοράς και αντιμετώπισης για όλα τα λεπτά θέματα της αγάπης.\n(Από το βιβλίο της, Οίνον ουκ έχουσι.)\nPrevΟ ρόλος και η σημασία του συντηρητή έργον τέχνης\nΣήμερον μετ΄ εμού έση εν τω παραδείσωNext


Η Cούλα και τα coυλά της: Τρίτη και 13\nΤρίτη και 2013 και λένε πως θα είναι γκαντεμοχρονιά αυτή που μόλις μπήκε. Και το λένε τόσο οι αστρολόγοι όσο και οι οικονομολόγοι. Περίπου και οι Μάγιας το είπαν, αλλά ποιος τους πιστεύει πια αυτούς τους μαλάκες; (Ουπς η πρώτη μου βρισιά για το νέο έτος, τι καλά!)\nΗ νέα χρονιά μπήκε. Με βρήκε αγκαλιά με την Αιμιλία-Βασιλεία, την θεά ανιψιά μου. Είχε αποκοιμηθεί στην αγκαλιά μου από τις 11, αφού από το απόγευμα της παραμονής την είχαμε ντύσει αγιοβασιλίτσα κι είχε λυσσάξει στο παιχνίδι και στο μπουσούλημα. (Κι εγώ να τρέχω σα να 'μαι η ουρά της να την προλάβω μη φάει τη παντόφλα, τη φάτνη και το χαλί ολόκληρο μη σας πω.)\nΣτις 12 νταν ξύπνησε και όλοι μαζί υποδεχτήκαμε το νέο έτος. Τραγουδήσαμε οικογενειανώς (έτσι κάνουμε εμείς στην οικογένεια...μιλάμε για οικογενειακή κουλαμάρα) το τραγουδάκι του παλιόγερου του χρόνου που σκατά να φάει και να φύγει και τον ερχομό του τάχαμου νέου χρόνου με τα δώρα που τον καημένο, του χρόνου τέτοιο καιρό, θα τον διαολοστέλνουμε κι αυτόν. Η Αιμιλία (που αυτες τις μέρες τη φωνάζουμε Βασιλεία, για να τσιμπήσει και κανένα δωράκι), μας κοιτούσε σαν χάνος. Σου λέει: Παναγία μου και Χριστέ μου και Άγιοι Απόστολοι, τούτη εδώ είναι η οικογένειά μου; (Όλα αυτά τα συνόψισε σε ένα ΑΑΑΑΑΑ).\nΈχει πολύ πλάκα την παραμονή (και των Χριστουγέννων και) της Πρωτοχρονιάς που κοιταζόμαστε εγώ κι η σιστερ πρώτα, εκείνη δίνει τον τόνο, άμα λάχει πάει και στο πιάνο (είμαστε μεγαλωμένες με γαλλικά και πιάνο εμείς οι σοβαρές μορφωμένες μπουχαχαχα και χα), με κοιτάει στα μάτια κουνάει το κεφάλι και ξεκινάμε δυνατά τα κάλαντα. Η μάνα τρέχει από τη κουζίνα και ο πατέρας αφήνει για λίγο το λαχανόκηπο του κι έρχεται να τραγουδήσει κι αυτός. Είναι έθιμο αυτό στο coυλοσπίτι. Και το απολαμβάνουμε.\nΟ άντρας της αδερφής μου μας κοίταγε και κορόιδευε, αλλά εμείς εκεί. Συνεχίζαμε στον σωστό τον τόνο και τα κάλαντα μέχρι το τέλος, όχι σαν τα παιδάκια που λένε ένα Αρχιμηνιά κι αρχιχρονιά και τέλος. Οοοοοολοοοοοο το λέμε. Πρέπει να ρίχνει πολύ γέλιο η γειτονιά μας, κάτι τέτοιες στιγμές και κάτι άλλες που βριζόμαστε όλοι με όλους...\nΕπίσης εμείς στο σπίτι μας, δε τρώμε μετά την αλλαγή του χρόνου, αλλά πριν. Τρώμε κατά τις 9 το βράδυ και στις 12 απλά κόβουμε τη βασιλόπιτα και λέμε ευχές. Μετά καθείς παίρνει το δρόμο του. Οι γονείς τούφες, τα παιδιά μπουζούκια (και μη λέω και λίγα). Έτσι και φέτος φάγαμε όλα τα καλούδια της μάμης νωρίς νωρίς και στις 12 και κάτι μετά το σοκ από τις μαζεμένες ευχές ...(μπορείτε να φανταστείτε τι μου εύχονταν ε;) κόψαμε την πίτα.\nΤρίτη και 2013 αυτή τη πρώτη γκαντεμομέρα, αυτού του γκαντεμοχρόνου και για πρώτη φορά στη ζωή μου, κέρδισα το φλουρί. Ποτέ στα χρονικά δεν έχω κερδίσει φλουρί. ΠΟΤΕ, ΤΩΝ ΠΟΤΩΝ, Ω ΠΟΤΕ!!! Και φέτος αυτήν την υπέροχη Τρίτη, τούτο το υπέροχο 2013, η Cούλα κέρδισε το φλουρί. Δεν πιστεύω στη τύχη ούτε στην καλή ούτε στην κακή τύχη, μιας και θεωρώ πως η τύχη μας ορίζεται καθαρά από τις επιλογές που κάνουμε, αλλά ειλικρινά θα παρατηρώ με πρισσότερο ενδιαφέρον τούτη τη χρονιά την εξέλιξη της ζωής μου.\nΜετά το κοπή τη πίτα (τη θυμάστε αυτή την ατάκα;) είχα κανονίσει με ΕΞΑΙΡΕΤΙΚΑ καλή παρέα να πάμε να πιούμε τα λεγόμενα, ξύδια, μύδια, στρείδια και αρχ...(ουπς δεύτερη κακιά κουβέντα... στην άλλη ανάρτηση). Είχα πολύ καιρό να βγω σε τύπου μπουζουκερί. Η εξαιρετικά καλή παρέα είχε πολλά κέφια και ομολογώ πως (εδώ τραγουδάμε) επεράσαμε όμορφα όμορφα όμορφα, επεράσαμε όμορφα και τούτη τη βραδιά. Επιστροφή με το πρώτο φως του ήλιου στο σπίτι, όπου αλλού πάταγε το ένα πόδι μου, αλλού το άλλο και αλλού η κεφαλή μου. (Παίζει να έκανα και σεξ...αλλά αυτό δε το θυμάμαι καθαρά, οπότε δε το σχολιάζω).\nΎπνος λίγες ώρες και πάλι με ξύπνησε η μικρή που ήρθε να γιορτάσουμε την ονομαστική της μισή εορτή. Δώρα και πάλι δώρα. Φαγητό μανούλας, γλυκά αδερφούλας, οικογενειακό κλίμα και πάλι και στη συνέχεια καφές με την εξαιρετικά καλή παρέα της προηγούμενης νύχτας.\nΚάπως έτσι πέρασε η πρώτη μέρα και νύχτα του χρόνου. Δε ξέρω αν θα είναι γούρικη ή γρουσούζικη χρονιά, αλλά ξέρω πως θα προσπαθήσω όσο μπορώ ώστε να είναι αισιόδοξη και χαρούμενη, δημιουργική και ενδιαφέρουσα, δυνατή και γεμάτη με εμπειρίες, χρονιά.


"Σοσιαλιστική προοπτική" στα Γιάννενα την Κυριακή με Αλέκο Αλαβάνο\nΠαρασκευή, 07 Μάρτιος 2014 16:33\nΤις θέσεις της "Σοσιαλιστικής Προοπτικής" παρουσίασαν χθες, κατά τη διάρκεια συνέντευξης Τύπου τα πρώτα μέλη της κίνησης στην Ήπειρο.\nΜάλιστα, την Κυριακή διοργανώνουν και εκδήλωση στα Γιάννενα στις 11:30 π.μ., στην αίθουσα του Εργατικού Κέντρου Ιωαννίνων με θέμα: Σοσιαλιστική έξοδος από την κρίση. Εισηγητές θα είναι ο Αλέκος Αλαβάνος, Επικεφαλής Σχεδίου Β, Σπύρος Σκαμνέλος Μέλος ΣΥΡΙΖΑ Άρτας και ο Σπύρος Πάικας, Δικηγόρος, Δημοτικός Σύμβουλος Δήμου Ζίτσας. Τον συντονισμό της εκδήλωσης θα έχει ο δημοσιογράφος της ΕΡΑ Ιωαννίνων Σωτήρης Αργύρης.\nΌπως ανέφερε ο κ. Πάικας η πρωτοβουλία είναι αποτέλεσμα ζυμώσεων για πάνω απο ένα έτος, ενώ "στην κίνησή μας δεν συμμετέχουν "λαμπερά" ονόματα, δηλαδή πρώην βουλευτές κ.α. Στόχος μας είναι συνθέσουμε και να δώσουμε λύσεις για τα σημερινά προβλήματα του χώρου στον οποίο ανήκουμε".\nΤα μέλη της κίνησης στα Γιάννενα, εκτός του κ. Πάικα είναι: Νίκος Ζαρμπαλάς, Μαρίνα Κατσουλίδη, Έλενα Τζίμα και Ηλίας Τζιάλλας.\nΝα σημειωθεί, πως η παράταξη γνωστοποίησε και τις θέσεις της για μια, όπως τονίζει, προοδευτική μεταβατική πολιτική εξόδου απο την κρίση". Μεταξύ των αξόνων αυτής της μεταβατικής πολιτικής είναι η αναδιοργάνωση και διαχείριση του δημοσίου χρέους με επιδιώξεις, αφενός τη ριζική μείωση του βάρους εξυπηρε΄τησης του χρέου και αφερέρου τη διαρήρηση της ικανότητας της χώρας να αντλεί κεφάλαια απο το εξωτερικό για τις ανάγκες της, η σταδιακή επίτευξη δημοσιονομικής εξισσορόπησης, η παραγωγική ανασυγκρότηση κ.α.


Τρόποι Πληρωμής – ΜΥΡΟΒΟΛΟΣ ΧΙΟΣ\nΜπορείτε να πληρώσετε την παραγγελία σας με τρεις (3) τρόπους:\nΤα προϊόντα αποστέλλονται με Courier. Εσείς πληρώνετε κατά τη στιγμή της παραλαβής με έξτρα χρέωση 1,50€. Όταν ο επιλεγόμενος τρόπος πληρωμής είναι με αντικαταβολή, η αξία αυτής δεν μπορεί να ξεπερνά το ύψος των διακοσίων ευρώ (200€).\nΓια οποιαδήποτε επιπλέον πληροφορία χρειαστείτε, σχετικά με την παραλαβή σας, στείλτε μας το ερώτημα σας στο info@myrovoloschios.gr.\nΚαταθέτετε τα χρήματα στον τραπεζικό λογαριασμό και μας αποστέλλετε με Φαξ (22710-23554) ή e-mail (info@myrovoloschios.gr) αντίγραφό του. Στην αιτιολογία θα πρέπει οπωσδήποτε να αναφέρεται το ονοματεπώνυμο σας και τον αριθμό παραγγελίας.\nΑΡΙΘΜΟΣ ΛΟΓΑΡΙΑΣΜΟΥ 5702-001384-531\nΑΡΙΘΜΟΣ ΛΟΓΑΡΙΑΣΜΟΥ 0026 0137 47 0200315611\nΑΡΙΘΜΟΣ ΛΟΓΑΡΙΑΣΜΟΥ 49044049556\nΑΡΙΘΜΟΣ ΛΟΓΑΡΙΑΣΜΟΥ 904002002000884\nΔεκτές γίνονται όλες οι πιστωτικές κάρτες VISA, MASTERCARD όλων των τραπεζών. Επιλέγετε σαν τρόπο πληρωμής “Πιστωτική Κάρτα (Μέσω Πειραιώς)” και στη συνέχεια κάνετε κλικ για να μεταφερθείτε στην ασφαλή σελίδα πληρωμών της τράπεζας.


Flashback: Εσείς θυμάστε την Ελένη Χατζίδου πριν την πλαστική στη μύτη;\nΑποφασισμένη να μεταμορφωθεί σε μια σούπερ σέξι ντίβα, η Ελένη Χατζίδου έσβησε μία προς μία τις ατέλειες της εμφάνισής της. Χωρίς κανέναν φόβο για το νυστέρι του πλαστικού χειρουργού, η Βορειοελαδίτισσα τραγουδίστρια εντυπωσιάζει στο «Dancing with the stars», γεμάτη άνεση και αυτοπεποίθηση με το ολοκαίνουριo σώμα της. Το μακρινό 2003 ο Νίκος Μουρατίδης είχε εκδηλώσει την απόγνωσή του για την Ελένη Χατζίδου με τη φράση: «Είσαι μονίμως σαν δαρμένο σκυλί».\nΜία δεκαετία αργότερα, ο πάντα άτεγκτος κριτής, που έχει ταυτίσει την πύρινη γλώσσα του με τα ελληνικά talent shows, δεν θα μπορούσε να ξεστομίσει -ούτε καν να διανοηθεί- ένα παρόμοιο σχόλιο. Διότι ακόμη και αν είχε την ίδια παρόρμηση να επιπλήξει τη Βορειοελαδίτισσα τραγουδίστρια για το παραπονιάρικο ύφος της, θα δυσκολευόταν πολύ να την αναγνωρίσει – ακόμη και αν εκείνη στεκόταν ενώπιόν του, όπως τότε, στο «Pop Stars», ακόμη και αν ήταν πιο θλιμμένη κι από δαρμένο τσιουάουα.\nΠροχώρησε σε βαθιές τομές, όπως η ρινοπλαστική. Συμπτωματικά ή όχι, λίγο πριν από την έναρξη του «Dancing» η μύτη της Ελένης ανασχεδιάστηκε και αναπλάστηκε, ίσως επειδή ένιωσε μειονεκτικά βλέποντας το γειτονικό στήθος, που κι αυτό είχε δεχθεί την ευλογία της πλαστικής σε παρελθόντα -αν και όχι τόσο μακρινό- χρόνο. Πριν από μόλις τρεις μήνες, η Ελένη Χατζίδου είχε εξομολογηθεί στο «thema people» ότι ο λόγος που προέβη σε επέμβαση αναδιαμόρφωσης, ανύψωσης, διόγκωσης και στρογγυλοποίησης της θωρακικής της χώρας υπαγορεύτηκε από μια σκέψη-μοδίστρα: «Ανέκαθεν είχα την αίσθηση ότι, αν είχα μεγαλύτερο στήθος, θα έστρωναν καλύτερα τα ρούχα μου, θα μπορούσα πιο εύκολα να βάλω ένα φόρεμα».\nΥπενθυμίζεται ότι η Ελένη Χατζίδου είναι επαγγελματίας τραγουδίστρια, οπότε δικαιολογείται απολύτως το να προτιμά μια εγχείρηση στο σώμα από μια παραπάνω πιέτα στο φουστάνι. Εξάλλου, το σφριγηλό και καλοσχηματισμένο στήθος, σε πλήρη αντίθεση με τα ενδύματα, δύσκολα φεύγει από τη μόδα. Η σύγκριση του τύπου «πριν» και «μετά» στην περίπτωσή της παρέχει κάποια συγκλονιστικά αποτελέσματα και αποτελεί φόρο τιμής στην ανθρώπινη θέληση, καθώς και στις προόδους της τέχνης, της τεχνικής και της ιατρικής του καλλωπισμού. Αν υπήρχε κατηγορία «Αγνώριστη», η Ελένη Χατζίδου θα ήταν ήδη πρωταθλήτρια. Στήθος, μύτη, μαλλιά, δόντια έχουν υποστεί επανορθωτικό ρεκτιφιέ και επανασυναρμολόγηση, συνθέτοντας ένα ομολογουμένως καλαίσθητο και σαφώς ανώτερο του αρχικού τελικό προϊόν. Με τις καίριες και επιτυχείς παρεμβάσεις της, η Ελένη Χατζίδου άλλαξε κατηγορία, προβιβάστηκε.


quartier libre : Νοεμβρίου 2010\n* όλες οι φωτο\nείναι της quartier libre\nδιαβάζω στο καλό βιβλίο\n99 Παλατιανές Συνταγές\nτης Μαριάννας Γερασίμου\nNevrûziye - Mesir Macunu\nΥπάρχουν διάφορες φήμες για τα συστατικά που χρησιμοποιούσαν οι Οθωμανοί στην παρασκευή αυτού του παγκοσμίου φήμης ματζουνιού.\nΘρυλείται ότι μεταχειρίζονταν σαράντα ενός λογιών υλικά, που προστάτευαν τον άνθρωπο από σαράντα και ένα πόνους, ντέρτια και σκοτούρες.\nΗ συνταγή που βρέθηκε στα αρχεία του Παλατιού του Τopkapi, είναι η ακόλουθη :\n. άμβαρι το τεφρόν ή άμπαρη (ambra grisea physeteridae) 4 gr\n. μόσχος (moschus moschiferus) 2 gr\n. ροδόνερο 2 κιλά\n. καρυόφυλλον το αρωματικόν ή γαρύφαλλο\n(caryophyllus aromaticus) 25 gr\n. κρεμέζι (coccus ilicis/cochenille) 250 gr\n. τριαντάφυλλα 50 gr\n. αμυγδαλέλαιο γλυκό 50 gr\n. κανέλα ξύλο 50 gr\n. σαπουνόριζα (gyrosphila arrosti) 125 gr\n. βανίλια 25 gr\n. άρβουτος ή ανδράχνη η γνησία ή σάνταλο\n(arbutus andrachne) 125 gr\n. ελοσκιάδιον το κομβανθές ή κάρδαμο\n(elettaria cardamomum) 45 gr\n. μυριστική η ευώδης ή μοσχοκάρυδο\n(myristica fragrans) 10 gr\n. ινδική καρύδα 10 gr\n. πιπερόριζα (zingiber officinale) 10 gr\n. κορίανδρον το ήμερον ή κόλιαντρο\n(coriandrum sativum) 25 gr\n. αγγελική (angelica sylvestris) 10 gr\n. αχιλλεία η χιλιόφυλλος ή χιλιόφυλλο (απόσταγμα)\n(achillea millefolium) 2 μπουκάλια\n. ζάχαρη 2 κιλά\n"αναμειγνύετε όλα τα μπαχαρικά και τη ζάχαρη και φτιάχνετε ένα ματζούνι.\nπαίρνετε από μία κουταλιά, δυό - τρείς φορές την ημέρα, με άδειο στομάχι.\nο άντρας και η γυναίκα που τρώνε από αυτό το ματζούνι γίνονται πιό δυνατοί και δεν τους μένει μήτε πόνος, μήτε λύπη"\n1. οι Ευρωπαίοι το θεωρούσαν αφροδισιακό και το πουλούσαν σε παστίλιες με το όνομα "Baume de Sultan"\n2. η συνταγή έχει δημοσιευτεί στο βιβλίο " Eczacilik Tarihi" (ιστορία Φαρμακευτικής) του N. Baylav\nνα μην γνωρίζουμε τόσα χρόνια\nετούτο το ματζούνι του Πασά\nπου διώχνει τό ντέρτι !\nΕτικέτες ΜΑΓΕΙΡΙΚΗ, ΣΥΝΤΑΓΕΣ ματζούνι που διώχνει το ντέρτι, constantinople\nνα, ένα ποίημα - τραγούδι\nαπ' τα πολλά που αγαπάμε...\nθα πολιορκώ το "κοίταζε τη δουλειά σου"\nμε την αγωνία μου...\nπου μ' έδεσαν για πάντα...\nΑναρτήθηκε από quartier libre στις 9:27 μ.μ. 4 σχόλια:\nΕτικέτες ecole Polytechnique 1973 nomiki\n*οι σημειώσεις για το σημερινό μάθημα\nείναι της road art ist,\nμας τις παρεχώρησε ευγενικά και\nτην ευχαριστώ πολύ γι αυτό !\n- οι σημειώσεις μουαπό την παράδοση\nκαι εντελώς επιγραμματικές - :\nΕβραϊκή διασπορά :\nΑναλογικά με πληθυσμό και διάρκεια χρόνου, είναι η μεγαλύτερη διασπορά στην ανθρώπινη ιστορία.\nΠρότυπο μελέτης για τους ιστορικούς της Διασποράς.\nΟι Εβραίοι σκορπίστηκαν κυρίως στην Μεσόγειο Θάλασσα, μια Ρωμαϊκή θάλασσα, μέσα στην Ρωμαϊκή Αυτοκρατορία.\nΚυρίως στην Ανατολική Μεσόγειο. Δημιουργούν εκεί μικρές κοινότητες.\nΠάντα ζουν με καημό για τη χαμένη πατρίδα.\nΓια 2000 χρόνια η ευχή τους ήταν "Του χρόνου στα Ιεροσόλυμα!"\nΤο 1948 δημιουργήθηκε ξανά το εβραϊκό κράτος.\nΟι Εβραίοι υιοθετούν γλώσσες των λαών που τους φιλοξένησαν, διατηρούν πάντα τη θρησκεία τους!\nΔε χάνεται ακριβώς η ιερή τους γλώσσα, γιατί διαβάζεται κάθε Σαββάτο στις συναγωγές. Από αγόρια μόνο, άνω των 13 ετών.\nΕίναι γλώσσα ιερή. Χρησιμοποιείται μόνο στις συναγωγές.\nΤο 1948 το Ισραήλ είναι μια Βαβέλ, από γλώσσες ! Τότε αποφάσισαν κάτι μοναδικό :\nΝ' αναβιώσουν την αρχαία τους γλώσσα!\nΖωντάνεψαν μια αρχαία γλώσσα σε λίγο διάστημα! Όλοι από τότε, μιλάνε εκεί μόνο την αρχαία τους γλώσσα!\nΔεν είναι πολλοί οι Εβραίοι, αλλά το ηθικό τους βάρος είναι μεγάλο.\nΤα προβλήματα τους ξεκινούν όταν η Ρωμαϊκή Αυτοκρατορία φεύγει από την πολυθεϊστική, παγανιστική θρησκεία και ασπάζεται τον Χριστιανισμό. Αυτή η νέα θρησκεία έχει αργή, αλλά σταθερή ανάπτυξη.\nΛόγω της διάδοσης του Χριστιανισμού στα υψηλά κοινωνικά στρώματα (αρχικά ήταν θρησκεία των υψηλά κοινωνικών τάξεων), αναγκάστηκε ο Μ.Κωνσταντίνος να τον ασπαστεί!\nΚαθώς επεκτείνεται ο Χριστιανισμός, δημιουργείται το πρόβλημα μεταξύ Ρωμαίων και Εβραίων. Όταν ο Χριστ/μός, γίνεται η επίσημη θρησκεία της Ρ. Αυτοκρατορίας τότε ξεκινούν τα προβλήματα.\n310 μΧ : Σπάει η Ρωμαϊκή Αυτοκρατορία σε Ανατολική και Δυτική.\nΕπικεφαλής της Ανατολικής Αυτοκρατορίας τίθεται ο Μ.Κωνσταντίνος.\n313 μΧ: Διάταγμα των Μεδιολάνων: Αποδεκτή η Χριστιανική θρησκεία. Ανεξιθρησκεία.\nΟ Μ. Κωνσταντίνος υπήρξε πολιτικός! Κυρίως ήθελε σταθερό κράτος! Είδε πως το κομμάτι του (ανατολικό) είχε πολλούς χριστιανούς --> ήθελε να τους έχει δίπλα του --> Ρωτάει "τι είναι ο Χριστιανισμός;" και ως απάντηση παίρνει από κάθε άνθρωπο και άλλη...\nΑποφασίζει ως πολιτικός αρχηγός να συγκαλέσει στελέχη Χριστιανών στην Α' Οικουμενική Σύνοδο, στη Νίκαια.\nΤους μιλάει λατινικά ως Ρωμαίος.\nΑλλά αντιθέτως οι εργασίες της Συνόδου γίνονται στα ελληνικά.\nΣτα ελληνικά γράφτηκαν τα Ευαγγέλια, γλώσσα νέας θρησκείας.\nΓλώσσα μορφωμένων όλων των λαών, άρα ιδανική για τη διάδοση.\nΣημαντική σχέση ελληνικής γλώσσας και χριστιανισμού.\nΧριστός -> χρίζω\nΕυαγγέλια -> φέρνω την καλή είδηση, ευ-αγγελίζω.\nΌλες οι Σύνοδοι έγιναν στα ελληνικά.\nΣυζητούν το σύμβολο της Πίστεως.\nΧρειάστηκαν 4 Οικουμενικές Σύνοδοι, μέχρι το 325 δεν είχαν καθορίσει - συγγράψει το σύμβολο της Πίστεως.\nΟριστικοποιήθηκε στην Δ' Οικουμενική Σύνολο της Χαλκηδόνος.\nΧρειάστηκαν 130 χρόνια για να συγγραφεί το "Πιστεύω"!\nΤο σύμβολο της Πίστεως στον Αλλάχ είναι το εξής:\n"Ένας είναι ο Αλλάχ και προφήτης ο Μωάμεθ".\nΤο Χριστιανικό Πιστεύω, είναι ένα από τα πιο επεξεργασμένα κείμενα που υπάρχουν!\nΜεγάλα προβλήματα του Χριστιανισμού:\nα) η φύση του Ιησού (είναι Θεός ή άνθρωπος;)\nβ) ο Θεός είναι ένας : οι εξής 3 !\nΌσοι πλέον ήταν αρνητές του "Πιστεύω" κατατάσσονται στις αιρέσεις\nΑπαγορεύσεις : σε όσους δεν ακολουθούν το "πιστεύω":\n- κανένα δημόσιο λειτούργημα\n- περισσότερους φόρους\n451 μΧ : κατατάσσονται στους αιρετικούς όσοι δεν ακολουθούν το Πιστεύω. Όλα λειτουργούν πλεόν με βάση αυτό.\nΥπάρχουν 5 ιστορικά Πατριαρχεία.\nΑπέκτησε μορφή ο Χριστιανισμός και πολλούς όμως εχθρούς ----> τους αιρετικούς\n---->πρέπει να τους εξοντώσουν!\nΕκεί αρχίζει το πρόβλημα των Εβραίων.\nΗ Αυτοκρατορία δεν μπορεί να τους συγχωρέσει το γεγονός ότι ο Ιησούς ήταν Εβραίος και αυτοί δεν τον δέχονται ως θεό ή ότι λένε πως ίσως ποτέ δεν υπήρξε, τον δέχονται μόνο ως ψευδομεσσία. Αμέσως οι Εβραίοι κατατάσσονται ως βαρύτατοι αιρετικοί!\nΕιδικά για αυτούς (500-600μΧ) απαγόρευση να συμμετέχουν σε δημόσιο αξιώματα.\nΑπό στέπες έρχονται επιθέσεις. Η Δυτική Ρωμαική Αυτοκρατορία καταστρέφεται ολοσχερώς!\nΗ Ανατολική Ρ.Αυτοκρατορία αντιθέτως (το Βυζάντιο) κατάφερε (χάρη στις μεταρρυθμίσεις του Μ.Κωνσταντίνου) να διατηρηθεί, κράτησε γερά!\nΗ Δυτική το 500 μ.Χ σχεδόν δεν υπάρχει!\nΠρώτοι χτυπούν οι Ούνοι (από τις Στέπες, νομάδες, οι φοβερότεροι πολεμιστές, λεηλάτες, σφαγείς στην ιστορία της ανθρωπότητας).\n300-400μ.Χ Δράση των Ούνων.\nΚαθώς το 400μΧ ηρεμούν τα πράγματα από τους Ούνους, στον Καύκασο κατοικούσαν οι ανατολικοί Γερμανοί, Γότθοι , αρχίζουν να σαρώνουν την Ευρώπη!\nΆρα η δεύτερη επίθεση είναι γερμανική (300-400-500 μΧ), έπονται των Ούνων.\nΗ Στέπα δε θα σταματήσει να παράγει πολεμιστές. Ξεκινούν οι Άβαροι, τουρκμενικά φύλα, χτυπάνε Ανατολικά, Δυτικά, έφτασαν μέχρι τα τείχη της Κωνσταντινούπολης!\nΤόσο τρόμο αισθάνθηκαν οι κάτοικοι της Κων/λης που έψαλλαν τη Υπερμάχω!\nΈπειτα κατέβηκαν Σλαβικά φύλα 600μ.Χ.\nΗ ανατολική πλευρά διατηρείται ενωμένη, λόγω διοίκησης της!\nόχι το ίδιο και η δυτική πλευρά...\n400-500-600μ.Χ υπάρχεις μόνο αν βγεις στην ύπαιθρο. Τότε απαγορεύεται για τους Εβραίους η ιδιοκτησία γης! Εξ' αυτού, οι Εβραίοι μετατρέπονται σε αστικό πληθυσμό. Εκεί ασχολούνται στην πόλη μόνο με τις τέχνες, βιοτεχνίες, εμπόριο, μεταφορείς, ελεύθεροι επαγγελματίες.\nΜεσαίωνας. Τέχνη των τροβαδούρων.\nΜικροθίασοι, περιφερόμενοι. Οι περισσότεροι από αυτούς ήταν Εβραίοι!\nΕλεύθεροι επαγγελματίες όλων των τύπων! Άντρες: εμπειρικοί γιατροί. Γυναίκες: Μαμές.\nΑσχολούνται με βότανα, ομορφιά.\nΕπίδοση στη χρήση του χρήματος, στις ανταλλαγές. Οι Εβραίοι ήταν τα άτομα που έμαθαν τις αντιστοιχίες των νομισμάτων, τα ζύγια (μέτρα κ σταθμά), τότε δεν υπήρχε ενιαίο αντίκρισμα σε όλες τις χώρες. Άρα ο Εβραίος μέσα στους αιώνες έγινε χρήσιμος.\nΟι Εβραίοι για αιώνες ζουν μόνο "ως δεύτεροι πολίτες"...\nΤους εξαναγκάζουν να ζουν στις πόλεις, γιατί τότε οι πόλεις ήταν υποβαθμισμένες\nΜα μετά όμως 500 χρόνια, το 1000 μ.Χ οι Εβραίοι πήραν το αίμα τους πίσω : καθώς μετά το 1100μ.Χ οι πόλεις αποκτούν σημασία, από το 1200-1300 αποκτούν ρόλο και η γη. Αντίθετα, η ύπαιθρος υποβαθμίζεται.\nΤώρα στην αστική εποχή, κανείς δε ξέρει τις πόλεις σαν τους Εβραίους!\nΠλέον αυτή είναι η εποχή των Εβραίων! Οι μεγαλύτερες εταιρίες είναι εβραϊκές, γιατί επί αιώνες αναγκάστηκαν να ζήσουν έτσι, στις πόλεις. Οι καλύτεροι έμποροι, οι καλύτεροι γιατροί στο κόσμο , κάτοχοι περισσότερων Νόμπελ!\nΤα καλύτερα νοσοκομεία του κόσμου είναι εβραϊκά.\nΜεγάλοι καλλιτέχνες επίσης.\nL. Cohen, B. Dylan, B. Streisand, W. Allen κ.α.\nΜεγαλύτερες εταιρείες παραγωγής: εβραϊκές.\nΛόγω της τεράστιας σχέσης τους με τα θεάματα.\nΕπίσης, η εβραϊκή θρησκεία έχει απίστευτους κανόνες!\nΜόνο για την καθημερινή ζωή: 600 κανόνες!\nγράφτηκε από τους σοφούς τους, όπου επεξεργάζεται στοιχεία της Αγίας Γραφής. Ένα βαθιά νομικό βιβλίο.\nΠρόσφατα ένας οικονομολόγος, ο οποίος κέρδισε το Νόμπελ, δήλωσε πως στηρίχθηκε για την ανακάλυψη του μαθηματικού τύπου, (για τον οποίο πήρε το Νόμπελ) σε μια ιστορία που διάβασε στο Ταλμούδ!\nΟ Θεός των Εβραίων είναι τιμωρός! Πολύ αυστηρός! Για αυτό οι Εβραίοι είναι ένας ενοχικός λαός!\nΩς εκ τούτου είναι πάντα σε εγρήγορση, πίεση. Για αυτό έχουν εξαιρετικούς φιλοσόφους. Τους μεγαλύτερους ψυχαναλυτές! Ο Φρόιντ ήταν Εβραίος. Ο Yalom είναι Εβραίος.\nΙδρυτές ολόκληρων επιστημών, φοβεροί επιστήμονες. Μεγάλες προσωπικότητες όλου του πνευματικού κόσμου!\nΣτον κατάλογο με τις πιο σημαντικές προσωπικότητες, από τα top 10 ονόματα οι 9 πρώτοι είναι όλοι Εβραίοι!\nΟι μεγαλύτεροι ιστορικοί επίσης!\n* βλέπε βιβλίο "Γραμματική των πολιτισμών", εκδ. ΜΙΕΤ, του Braudel Fernand, ο σημαντικότερος ιστορικός του αιώνα μας, Γάλλος, επίσης Εβραίος, μόλις γλύτωσε από το στρατόπεδο συγκέντρωσης...\nΕβραίοι οι καλύτεροι ιστορικοί του αιώνα, έχει σχέση με την προϊστορία τους και την ανάγκη τους για επιβίωση!\nΤΟ ΧΑΡΙΣΜΑ ΤΗΣ ΙΣΤΟΡΙΑΣ: ΕΙΝΑΙ ΠΑΡΟΥΣΑ!\nΣτο κράτος των Εβραίων σήμερα κατοικεί μόνο το 50% του πληθυσμού. Οι υπόλοιποι είναι διεσπαρμένοι.\n2 μεγάλες ομάδες Εβραίων:\nα) Σεφαρδίτες Εβραίοι\nβ) Ασκεναζείμ Εβραίοι\nΙσλάμ και Εβραισμός:\nδυο συγγενείς θρησκείες, πολύ καλή μεταξύ τους σχέση. Κοινές πρακτικές. Η σημερινή εχθρότητα, μόνο πρόσφατη λόγω της δημιουργίας του κράτους του Ισραήλ.\nΔιαμορφώθηκαν στην Ιβηρική Χερσόνησο (Ισπανία, Πορτογαλία) 800 χρόνια εβραική παρουσία. Στις μεγάλες πόλεις της ανδαλουσίας, μεγάλες κοινότητες εβραίων.\nΗ γλώσσα που υιοθέτησαν : Λαντίνο.\n1492: ο Φερδινάντος και η Ισαβέλλα ανακτούν την Ισπανία, ως βαθιά καθολικοί, αποφασίζουν να μετατρέψουν την Ισπανία σε προπύργιο του Χριστιανισμού!\nΣτρέφονται κατά όλων των άλλων θρησκειών.\nΌλοι οι Εβραίοι και όλοι οι Μουσουλμάνοι εκδιώχθηκαν, εκτός κ αν κάποιοι άλλαξαν πίστη.\nΕκδιώχθηκαν Εβραίοι με το Διάταγμα της Γρανάδας. Είναι πραγματικά προκλητική η απόφαση αυτού του διατάγματος. Έλεγε:\nα) πως έκαναν οι Εβραίοι προπαγάνδα υπέρ του Εβραϊσμού (είναι ψέμα, οι Εβραίοι δεν νοιάστηκαν για προσηλυτισμό)\nβ) Να φύγουν μέσα σε 3 μήνες όλοι οι Εβραίοι από την Ισπανία παίρνοντας μαζί τους κινητά υπάρχοντα, να αφήσουν όμως χρήματα, κοσμήματα κλπ!\nΠρόκειται για οργανωμένη ληστεία σε βάρος τους\nΚάποια στιγμή πρόσφατα ζήτησαν συγνώμη προς τους Εβραίους για τα γεγονότα του 1492, αλλά την ίδια στιγμή η καθολική εκκλησία προσπάθησε να αγιοποιήσει την Ισαβέλλα!\nΤότε υπήρξαν αντιδράσεις, διαμαρτυρίες από τους Εβραίους.\nΤα γεγονότα του 1492 δεν είναι μακρινά, αφού ακόμη και σήμερα έχουν επιπτώσεις.\nΆφιξη Σεφαρδιτών σε άλλες πόλεις. Η Θεσσαλονίκη είναι η πιο μεγάλη κοινότητα Σεφαρδιτών Εβραίων, περίπου 200,000 Εβραίοι έφυγαν από Ισπανία. Με σημερινά όμως δεδομένα αντιστοιχούν σε εκατομμύρια ανθρώπους.\nΟ σύμβουλος των Οικονομικών της Ισαβέλλας ήταν Εβραίος. Τότε με ειδική απόφαση, θέλησαν να απαλλάξουν ειδικά αυτόν από την εξορία, εκείνος όμως δεν το δέχτηκε. Κάποιοι Εβραίοι έμειναν στην Ισπανία, τότε άνθησε η Ιερά Εξέταση!\nΟι πραγματικές "κεφαλές" της Ισπανίας ήταν Εβραίοι! Όταν έφυγαν αυτοί, έγιναν μετά μεγάλα λάθη. Τα γεγονότα του 1492 επηρέασαν βαθιά την παγκόσμια ιστορία.\nΕβραίες σεφαρδίτες ακόμη κρατάνε σε ένα κουτί το κλειδί του σπιτιού τους στη Γρανάδα (των προγόνων τους)!\nΣτην Θεσσαλονίκη υπάρχουν 76 Συναγωγές! Ονομαζόταν για χρόνια η Θεσσαλονίκη "η μάνα του Ισραήλ".\nΑρκετοί Εβραίοι που έμεναν στην Θεσσαλονίκη μιλούσαν Ισπανικά.\nΗ Θεσσαλονίκη έγινε ελληνική μόλις το 1912. Και στον Καραγκιόζη υπάρχει η μορφή του Εβραίου, που μιλάει ισπανικά!\nΆλλη ομάδα: Ασκεναζείμ Εβραίοι\n*Η Ρόζα ( η τραγουδίστρια των ρεμπέτικων μας) ήταν Εβραία ασκεναζείμ.\nΓίντις: από το Εβραίος. Η αρχαΐζουσα γερμανική γλώσσα των Εβραίων.\n19ος αι: ο πιο ελκυστικός τόπος για μετανάστευση στον κόσμο: ΗΠΑ\nΠήγαν και πολλοί Εβραίοι, κυρίως στην Νέα Υόρκη. Γίνονται εκεί η καρδιά του συστήματος.\nΑν μπαίναμε στη μηχανή του χρόνου και επιστρέφαμε στο 1900, οι περισσότεροι Εβραίοι πήγανε στη Ρωσία, ΗΠΑ, Αργεντινή.\n1989: Πτώση Σοβιετικής Ένωσης. Πολύ δύσκολη θέση της Ρωσίας.\nΤότε Ρώσοι Εβραίοι, πήγανε μετανάστες στο Ισραήλ. Για αυτό σήμερα στο Ισραήλ, αρκετοί προέρχονται από τη Ρωσία.\nΟι Γερμανοί χτύπησαν την Πολωνία πρώτα, γιατί υπήρχαν πάρα πολλοί Εβραίοι. Τουλάχιστον 2,000,000!\nΤο 85% του συνολικού πληθυσμού Εβραίων στην Ελλάδα: χάθηκαν από Γερμανούς.\nΣτο Ισραήλ έχουνε πάθος με την ελληνική μουσική, λατρεύουν Καζαντζίδη.\n1948: Ίδρυση δυο κρατών: Ισραήλ και Παλαιστίνη.\nΗ Παλαιστίνη δεν δέχθηκε, γιατί έτσι θα αποδεχόταν το κράτος του Ισραήλ.\nΤώρα κουβάρι οι εξελίξεις, πόλεμοι 50 χρόνων..\nΟι Ασκεναζείμ: πιο ανοικτόμυαλοι, κάποιοι αριστεροί,\nαντίθετα οι Σεφαρδίτες, πιο συντηρητικοί, δεξιοί.\nΣαββάτο: ιερή μέρα Εβραίων.\nΔεν ανάβουν καθόλου φωτιά, ούτε τσιγάρο, ούτε καμία μηχανή, δεν οδηγούν αμάξια, λεωφορεία. Στα ασανσέρ υπάρχει κουμπί για να πηγαίνει σε κάθε όροφο, δίχως να το πατάνε τη μέρα του Σαββάτου.\nΔημιουργήθηκε στη Γη του Ισραήλ. Από ένα Εβραίο. Δίδαξε ανάμεσα σε Εβραίους, με βάση την Παλαιά Διαθήκη.\nΕίπε πως είναι α) μεσσίας, β) γιος του Θεού, γ) ότι δεν ήρθε να αλλάξει "ούτε ένα γιώτα" από την Π.Διαθήκη.\nΣέβεται όλο το οικοδόμημα της Εβραϊκής θρησκείας.\nΚαινή Διαθήκη: ότι είπανε οι μαθητές του Χριστού για αυτόν.\nΟ Χριστιανισμός διαδίδεται στη Ρωμ. Αυτοκρατορία. Δεν υπάρχει συνάφεια στο τι πίστευαν οι Χριστιανοί. (Όπως αναφέρθηκε παραπάνω, αιτία των Οικουμενικών Συνόδων)\nΜόλις καθορίστηκε το "Πιστεύω", αρκετοί συνειδητοποίησαν πως άλλα πράγματα πίστευαν.\nΔυο σημαντικοί Πατριάρχες διαφοροποιήθηκαν:\nΑρειος: (υποστήριζε πως υπάρχουν δυο τελείως ξεχωριστές φύσεις στο θεο)\nΝεστόριος: (υποστήριξε, δυο φύσεις που συνυπάρχουν, μα ζουν ξεχωριστά....)\nΜονοφυσιτική σύλληψη για φύση Θεού <---- επηρεασμένη από φύση Εβραϊσμού, μια είναι η φύση. Η διδασκαλία του Αρειου, επηρεάζει τους Γερμανούς. Είναι αρειανιστές. Αντίθετα, ο Νεστοριανισμός είχε πάρα πολλούς οπαδούς. Αρχέγονοι Χριστιανοί: οι Κόπτες της Αιγύπτου (μονοφυσιτικές τάσεις) * θαυμαστή η αιθιοπική λειτουργία! Υπάρχει μια αιθιοπική εκκλησία στην Αθήνα, στο Πολύγωνο.\nΑρμενία: 1ο επίσημο χριστιανικό κράτος στη γη (310μΧ)\nΜονοφυσιτικής τάσης Χριστιανισμό, έχουν δική τους θρησκεία, δικό τους σύμβολο της πίστης.\nΜέχρι το 1000μ.Χ το πιο ιεραποστολικό κομμάτι του Χριστιανισμού ήταν μονοφυσίτες.\nΚυρίως Νεστοριανοί. Μετέφεραν τη Χριστιανική πίστη ως την άκρη του κόσμου. Ακόμη και σήμερα υπάρχουν παράξενες μειονότητες, υπολείμματα των μονοφυσιτών αυτών των αιώνων.\nΚαι τα 5 μεγάλα Πατριαρχεία δεν έγιναν ποτέ αιρετικά! Ποτέ μονοφυσιτικά!\nΤΕΛΟΣ 5ου ΜΑΘΗΜΑΤΟΣ\nΑναρτήθηκε από quartier libre στις 1:22 π.μ. Δεν υπάρχουν σχόλια:\nαπό την αναπληρώτρια καθηγήτρια της Φιλοσοφικής σχολής\nείδαμε ότι :\nΒουδισμός → καλωσύνη / διά της μέσης οδού\nΤαοϊσμός → απλότητα της φυσικής ζωής / κοινωνική ζωή και εσωτερική μας διαδρομή με ηρεμία / ανοιχτόκαρδος, αρχοντικός / ΣΤΑΘΕΡΟΤΗΤΑ → ΝΑ ΠΛΗΣΙΑΖΕΙΣ ΤΟ ΘΕΪΚΟ, ΠΡΑΞΕ Ο, ΤΙ ΠΡΑΞΕΙΣ ΚΑΙ ΜΗ ΔΙΕΚΔΙΚΕΙΣ ΤΗΝ ΑΝΑΓΝΩΡΙΣΗ.\nΖΕΝ 600 μ. Χ.→ παρακλάδι των Ανατολικών θρησκειών → ΠΡΩΤΑΘΛΗΤΙΣΜΟΣ → σοφία της απλότητας του Ταοϊσμού και του Βουδισμού.\nγεννήθηκε στην Κίνα αλλά ταξίδεψε Κορέα και Ιαπωνία (αυτό συνέβη και με άλλες θρησκείες, όπου αλλού γεννήθηκαν κι αλλού τις ασπάστηκαν. π.χ. ο Χριστιανισμός)\nΖΕΝ → όπου ρωτάς, απαντάει !\nκαλό έδαφος γι αυτόν → η Ιαπωνία\nη Κορέα και η Ιαπωνία μοιάζουν πολύ ως κοινωνίες - νοοτροπία\nΣιντοϊσμός (παγανιστές) → λατρεία της φύσης και των προγόνων → η επίσημη θρησκεία της Ιαπωνίας\nΚΟΜΦΟΥ ΤΣΕ γεννήθηκε τον 6ο αι. π.Χ.→ συνέπεσαν με τον Λάο Τσε, δεν διασταυρώθηκαν.\nΟ Κομφούκιος → ο λιγότερο ασχολούμενος με το μεταφυσικό ζήτημα.\nΟ ΚΟΣΜΟΣ → ΔΙΑΔΡΑΣΕΙΣ ΑΠΡΟΣΩΠΩΝ ΔΥΝΑΜΕΩΝ\nτο πιό σημαντικό → η κοινωνία\n-για τον Ινδουισμό, όχι η κοινωνία, αλλά ο άνθρωπος -\n-o Βουδισμός ασχολείται με την κοινωνία -\n-ο Λάο Τσε → φύση -\nο Κομφούκιος ξεκινάει από την κοινωνία.\nεπηρέασε περισσότερο από όλους την ανθρωπότητα → όλην την Ανατολή → Ασία, Κίνα, Ιαπωνία, Κορέα, Ινδοκίνα\nΔημιούργησε την Κινέζικη κοινωνία, την πιό ταραγμένη στον κόσμο.\nΜιά κοινωνία μπορεί να λειτουργήσει αν υπάρχει ΙΕΡΑΡΧΙΑ → ρόλοι και έλεγχος.\nκεφαλαιώδης η οικογένεια.\nη διοίκηση μιάς κοινωνικής μονάδας → πολλά προβλήματα → σημασία έχει η θέση → ο ρόλος → με αξιοπρέπεια → ΝΑ ΥΠΗΡΕΤΟΥΜΕ ΜΕ ΠΛΗΡΟΤΗΤΑ ΤΟΝ ΡΟΛΟ ΜΑΣ → Ο ΆΝΘΡΩΠΟς ΔΊΝΕΙ ΠΕΡΙΕΧΌΜΕΝΟ ΣΤΟΝ ΡΌΛΟ → ΣΗΜΑΣΙΑ ΕΧΕΙ Η ΥΠΕΥΘΥΝΟΤΗΤΑ ΤΩΝ ΑΝΘΡΩΠΩΝ ΣΕ ΚΑΘΕ ΤΟΜΕΑ\nΗ ΑΔΙΑΠΡΑΓΜΑΤΕΥΤΗ ΕΝΤΙΜΟΤΗΤΑ\n(Σημείωση δική μου :\nστο θέμα της ΠΡΟΣΩΠΙΚΗΣ ΕΥΘΥΝΗΣ αναφέρεται σημαντικό μέρος της ΑΣΚΗΤΙΚΗΣ , του Νίκου Καζαντζάκη - http://www.diaplous.org/library/askitiki.php\nακόμα, αν θυμάμαι καλά, η Πηνελόπη Δέλτα στο ΠΑΡΑΜΥΘΙ ΧΩΡΙΣ ΟΝΟΜΑ, διαχειρίζεται ως φιλοσοφική θέση (μέσα απ' το μυθιστόρημα) όλην την παραπάνω κόκκινη παράγραφο, της αδιαπραγμάτευτης εντιμότητας συμπεριλαμβανομένης)\n- ένας καλός οδοκαθαριστής → σαφώς ανώτερος από έναν κακό αυτοκράτορα -\nστην Κίνα η ατομική ευθύνη πέρασε ως δράση.\nο Κομφούκιος ΕΣΤΙΑΖΕΙ ΣΤΗΝ ΔΙΟΙΚΗΣΗ.\nαν ΔΕΝ ΥΠΆΡΧΕΙ ΚΑΘΑΡΌΤΗΤΑ ΚΑΙ ΕΝΤΙΜΌΤΗΤΑ, ΤΗΝ ΑΝΑΤΡΕΠΕΙΣ ΑΜΕΣΩΣ\n→ στην Κίνα συνεχείς λαϊκές εξεγέρσεις.\nγύρω στο 140 π.Χ. ανέρχεται η δυναστεία των Χαν → υιοθετεί τον Κομφουκιανισμό, ως επίσημο τρόπο διοίκησης → η πρόσληψη δημοσίων υπαλλήλων → κατόπιν εξετάσεων → πανκινεζικός διαγωνισμός, που κράτησε περί τα 300 χρόνια (!)→ οι εξετάσεις με βάση τις εγκύκλιες γνώσεις → το 120 π.Χ. το μεγαλύτερο δίκτυο δημόσιων, δανειστικών βιβλιοθηκών → δημιουργήθηκε το μεγαλύτερι δίκτυο δημοσίων σχολείων.\nαξιολόγηση όλων όσων αμοίβονταν από το δημόσιο ταμείο.\nο μεγαλύτερος πολιτισμός της γης → ο Κινεζικός (επί 3.000 χρόνια)\nΗ Κορέα και η Ιαπωνία χρησιμοποίησαν τον Κομφουκιανισμό, όχι όμως για εξεγέρσεις\n→ η διαμαρτυρία περνάει από το δικό σου σώμα\n→ διαμαρτύρομαι με το σώμα μου\nΑΝΑΤΟΛΙΚΕΣ ΣΥΛΛΗΨΕΙΣ !\nΠερσία → επίσημη θρησκεία από τον 60 αι. π.Χ. → Ζωροαστρισμός\nΖωροάστρης ή Ζαρατούστρας γεννήθηκε ίσως το 1200 ή 1100 π.Χ.\nστην Περσία → Ζωροαστρισμός → Μωαμεθανισμός, όχι Σιίτες → Σουνίτες\nστον Ευρωπαϊκό Διαφωτισμό → συζήτηση για τον ΠΟΛΙΤΙΣΜΟ → civilisation.\n- τι είναι πολιτισμός ;\n- πώς προσεγγίζεις την ευτυχία ;\n2 σχολές :\n- μελέτη αρχαίου Ελληνικού πολιτισμού\n18ος αι. lettres persannes\n19ος αι. Νίτσε → Ζαρατούστρας\nο Ζωροάστρης δεν είναι θεός → μίλησε για τον Θεό.\nγεννήθηκε από μητέρα παρθένο → άμωμος σύλληψη → τη γέννησή του φώτισε ένα μεγάλο φως → ήρθαν 3 μάγοι από Περσία.\n*ένας είναι ο Θεός, παντοδύναμος, καλός, πλάστης των πάντων. ο Αχούρα Μάζντα.\nέπλασε βοηθούς του → κάποιοι εξέπεσαν → κακό → αρχηγός τους ο Αριμάν\nο κόσμος → συνεχής μάχη καλού - κακού. θα υπερτερήσει το καλό.\nτα όντα πρέπει να συμπράξουν→ κατανόηση / νομιμότητα / συμπόνοια / δικαιοσύνη /\nοι ψυχές → στον άλλο κόσμο\nκρίση → αιώνια ζωή ή αιώνια φλόγα\n- έμφαση στη φλόγα (πυρολάτρες)\n- οι ιερείς τους στα Περσικά → mago\n- παρατήρηση ουρανού → αστρονόμοι και αστρολόγοι\n- Pardis → Περσικά (παράδεισος) / κήποι / τρεχούμενα νερά / οπωροφόρα\nοι Δαρείος και Ξέρξης πριν χτυπήσουν τους Έλληνες προσευχήθηκαν στον Αχούρα Μάζντα.\nο Ζωροάστρης μεταπλάθεται → ανάμιξη με παλαιότερες θεότητες (θεός Μίθρα)\nοι Ρωμαίοι σε επαφή με τον Μιθραϊσμό\nΜίθρα → θεός της προσωπικής γενναιότητας\nΡώμη → οι Άγιοι → στελέχη του Ρωμαϊκού στρατού\nη γέννηση του Χριστού ιστορικά τοποθετείται 4 ή 6 χρόνια πριν.\nαπό 1000 χρόνια πριν, γιορταζόταν η γέννηση του Μίθρα στις 25 Δεκέμβρη\nΣάββατο → η ιερή ημέρα των Εβραίων\nΠαρασκευή → η προπαρασκευή για το Σάββατο\nο Ζωροαστρισμός σε υποχώρηση στην Περσία → στο δυτικό τμήμα → Νεστοριανές θρησκείες → Ισλάμ\nΖωροαστ. → Πάρσοι στην Ινδία 10.000.000\nη θρησκεία των Εβραίων → η Παλαιά Διαθήκη → ο ένας πυλώνας του Χριστιανισμού\n1100 π.Χ. → έναρξη της μονοθεϊστικής φάσης του Εβραϊσμού.\nφεύγουν από την Αίγυπτο, λειτουργούν με 10 εντολές (εξ αποκαλύψεως).\nο Μωυσής τους βρίσκει απ' το Σινά να προσεύχονται στο χρυσό είδωλο.\n→ Μάχη του μονοθεϊσμού\nλειτουργεί από το 1100 π.Χ.η πρώτη οργανωμένη μονοθεϊστική θρησκεία\n(βλέπε : Ακεναττόν στην Αίγυπτο)\nένας - μοναδικός θεός.\nο θεός θα στείλει τον ύστατο προφήτη.\nΜεσσιανική εποχή → ειρηνικές εποχές, όχι όπλα.\nΗσαϊας : "αγκαλιά το λιοντάρι με το πρόβατο"\nένας είναι ο θεός\nένας είναι ο ναός - μία φορά χτίστηκε ναός (Σολομώντα / καταστράφηκε από τους Βαβυλώνιους) - οι συναγωγές δεν είναι ναοί\nοι ιερείς ανήκουν σε 2 κυρίως φυλές : Κοέν και Λεβύ\nοι Ρωμαίοι σε συνεχή σύγκρουση → εξεγέρσεις → να γκρεμιστεί εξ ολοκλήρου ο ναός → αναγκάστηκαν σε διασπορά - η μεγαλύτερη στην ιστορία της ανθρωπότητας\n2000 χρόνια ονειρεύτηκαν την επιστροφή\nο Ναός → ερείπια → στον τόπο → θυσία του Αβραάμ → Ναός Σολομώντα → ανάληψη του Προφήτη Μωάμεθ\n→ οι 3 θρησκείες διεκδικούν την ιερή περιοχή.\nτέλος 4ου μαθήματος\nΑναρτήθηκε από quartier libre στις 12:01 π.μ. 5 σχόλια:\nυπάρχει λόγος που η ανάρτηση ετούτη\nτου Δεκαπενταύγουστου και της Παναγίας\nετεροχρονήθηκε κι αναρτήθηκε ξανά σήμερα.\nστο σημερινό μάθημα ιστορίας\n-που θα μεταφέρω μόλις μπορέσω -\nμιλήσαμε για τούτον ακριβώς τον ευλογημένο λόφο\nστο τρίστρατο των θρησκειών...\nΣτο όμορφο του το αλώνι, απάνω στον ευλογημένο λόφο,\nο Ορνάν και η φαμελιά του, γενιές ολόκληρες, από πάππο σε πατέρα, από πατέρα σε γιό, κάθε καλοκαίρι, όταν ζύγωνε ο καιρός του θερισμού, ανέβαιναν απάνω στον ευλογημένο λόφο, κι έμπηγαν έναν ξύλινο στύλο στις σκληρές πέτρες, στη μέση ακριβώς τ’ αλωνιού.\nΚατακαλόκαιρο, σαν ήθελε φτάσει η μέρα, απάνω σ’ αυτόν τον ξύλινο στύλο δέναν σφιχτά τα μουλάρια, που θα περιστρέφονταν γύρω – γύρω, μιά δεξιά, μιά ζερβά, καθώς απαιτεί το αλώνισμα.\nΜετά που θέριζαν τα χωράφια, ο Ορνάν, οι γιοί του, η γυναίκα του, οι παραγιοί του, άπλωναν πάνω στις σκληρές πέτρες τα δεμάτια το θερισμένο σιτάρι, έκοβαν τα δεματικά και σκόρπιζαν ολόγυρα με φαρδιές χεροβολιές τα στάχυα, στον χώρο τ' αλωνιού.\nΚατόπι, δένανε μεταξύ τους τα μουλάρια, με λαιμαριές φτιαγμένες με τριχιά, κι όλα μαζί τα ζώα τα δένανε στη μέση τ' αλωνιού, πάνω στον ξύλινο πάσσαλο.\nΟ Ορνάν κι η φαμίλια του, ακολουθούσαν τα ζώα με υπομονή, βιτσίζοντας τον αέρα και φωνάζοντάς τους γλυκά, Ωϊ, Ωϊ !\nΚι εκείνα υπάκουα, υπομονετικά κι εκείνα, πατούσαν βαριά τα στάχυα, ωσότου να σώσει, να βγει ο καρπός απ' το στάχυ, έτοιμος μέσα στ’ αλώνι.\nΌσο κρατούσε η δουλειά τ’ αλωνίσματος, τα απογεύματα, στο φύσημα του αέρα, ο Ορνάν κι η φαμελιά του, έπιαναν με μεγάλα δικράνια το άχυρο και το πετούσαν ψηλά, να το χωρίσουν απ’ τον καρπό.\nΟ αέρας που στέλνει ο Κύριος, προς βοήθεια των ανθρώπων, έπαιρνε με το φύσημά του τα στάχυα, και τα σάρωνε στις άκριες τριγύρω.Ο καθαρός καρπός, το ευλογημένο στάρι, έστεκε σε σωρό, στη μέση στ’ αλώνι.\nΤότες οι άνθρωποι, έπιαναν με τα ξύλινα φτυάρια τους τον καρπό και τον έριχναν μες στα μεγάλα κόσκινα.\nΤονέ κοσκίνιζαν, μετά τονέ στεγνώναν καλά - καλά, κάτω απ’ τον ήλιο όπου έχει άφθονο και ζεστόν εκείνος ο ιερός τόπος, τον αποθήκευαν στα υφασμένα στους αργαλειούς σακιά, και τονέ φύλαγαν μες σε κελάρια, να χουν τροφή το χειμώνα.\nΚατόπιν, αποθήκευαν το άχυρο μες στις λιοπάνες, για να χουνε και τα ζώα τους τροφή, καθώς εκείνοι.\nΤο αλώνι τούτο, ήτανε καρπερό κι ευλογημένο, γιατί σε τούτον ακριβώς τον τόπο, είχε προσφερθεί για θυσία νέος άνθρωπος, τα πολύ παλιά χρόνια.\nΕπάνω στον βωμό της Θυσίας του Αβραάμ,\nστο ίδιο σημείο από όπου, πολύ αργότερα, ο Προφήτης Μωάμεθ, κατά τας ιεράς των Μουσουλμάνων γραφάς, ανελήφθη στους ουρανούς,\nεκεί, ο άναξ Σολομών, αγόρασε τ’ αλώνι του Ορνάν,\nκι έχτισε τον μεγαλοπρεπή Ναό.\nΠάνω στον χαλασμένο απ’ τους Βαβυλώνιους, Ναό του Σολομώντα,\nόταν την Ιερουσαλήμ κατέλαβαν οι Άραβες,\nο χαλίφης Μαρουάν έχτισε εκεί, το μεγαλόπρεπο Τέμενος του Ομάρ.\nΤο Τέμενος του Ομάρ, οι Σταυροφόροι αργότερα, μετέτρεψαν σε Templum Domini\nΣτο νότιο μέρος του περιβόλου του Ναού, ιδρύθηκε το 1118 το Τάγμα των Ναϊτών Ιπποτών.\nΈως ότου, το 1187 ο Σαλαδίνος επανάφερε ναούς και περιβόλους στην μουσουλμανική λατρεία και προσευχή.\nΣτάθηκα πλάϊ στο Τέμενος του Ομάρ. Με κατάνυξη.\nΤι λέω, με κατάνυξη ; ! με τρόμο καλύτερα στην ψυχή…\nΣτις γούρνες, στη μέση του περίβολου,\nέπλυνα τα χέρια, το πρόσωπό μου.\nΈβγαλα τα παπούτσια. Με πόδια γυμνά, στις πέτρες στάθηκα μπροστά, του ναού.\nΚοίταζα κάτω, το Τείχος των Δακρύων.\nΌλοι περάσανε απ’ εδώ, Παναγιά μου…\nΌλοι ! Ως νάρθω τώρα εγώ, να Σε κοιτάζω αντίκρυ μου, Παναγιά μου !\nΣτο Όρος των Ελαιών,\nκάτου, ο Κήπος της Γεθσημανή\n«Απόστολοι, εκ περάτων συναθροισθέντες ενθάδε…»\nαπό την "Μονή της Χώρας"\nΑναρτήθηκε από quartier libre στις 11:24 μ.μ. 6 σχόλια:\nΕτικέτες jerusalem, journal intime\nΚωστής Παλαμάς - Γεώργιος Δροσίνης\nΓεώργιος Δροσίνης, ο αγαπημένος.\n.3. δε θέλω ....\nπου δείχνεται άστρο με του ηλιού τη χάρη.\n4. το φτάσιμο\nθα βραδιάζη η μέρα όταν θα φτάνωμε\nστου χωριού τ’ αποσκιωμένα αλώνια.\nπίσω από των πεύκων τ’ ακροκλώνια.\nΜακρινά θ’ ακούωνται αρνιών βελάσματα.\nΒραδινή καμπάνα θα σημαίνη.\nΣτη βρυσούλα βόδια θα ποτίζωνται.\nΘα βαθιανασαίνωμε στο διάβα μας\nτου καιρού τ’ αγκάθια και τα χόρτα\nτου κλειστού παλιόπυργου θ’ ανοίξωμε\nτη βαριά, τη σιδερένια πόρτα.\nΚι όταν το λυχνάρι μας θ’ ανάψωμε\nΤαπεινό – την ώρα που νυχτώνει –\nτη χαρά θα νοιώσωμε πως είμαστε\nχωρισμένοι απ’ όλα : μόνοι, μόνοι .\nΜε τα πρωτοβρόχια θά ’ ρθουν τα μηνύματα\nτου χειμώνα : το ποτάμι θα θολώση,\nκυκλαμιές θ’ ανθούν στο χώμα ταίρια ταίρια,\nκαι θ’ αρχίσουν τα σπιτιάτικα νυχτέρια.\nΘα σωπάση ο τζίτζικας κι ετοιμοτάξιδα\nγι άλλων τόπων άνοιξη, μακριά απ’ τα χιόνια,\nβράδυ βράδυ ως τα μεσούρανα θα χύνωνται\nμαύροι φτερωτοί σταυροί τα χελιδόνια.\nΏ χαρά μας ! το χειμώνα θα προσμένωμε\nδίχως πάγους και χιονιές να φοβηθούμε :\nτης ζωής μας το στερνό ταξίδι κάναμε\nκαι την άνοιξη άλλων τόπων δεν ποθούμε\n6. τάχα εσύ ;\nτάχα εσύ, που δίψασες, μα δεν ποτίστηκες\nστα θολά νερά που πίνουν τα κοπάδια,\nτάχα εσύ, που πείνασες, κι όμως δε βόσκησες\nπατημένο χόρτο σε λιβάδια,\nτάχα εσύ, που πόθησες σαν πετροπέρδικα\nσε ψηλό βουνό να πιής λιωμένο χιόνι,\nκαι σαν άγριο γίδι νά βρης τον αμάραντο,\nπου σε μιά άκρη του γκρεμού φυτρώνει,\nτάχα εσύ, που τις χαρές του κάμπου απόστερξες\nγια ν' ανέβης των καημών το μονοπάτι,\nτάχα εσύ θα νιώσης - φτάνοντας στ' ακρόκορφα -\nπως δεν είναι η ευτυχία απάτη ;\n7. Η ΑΠΟΚΡΙΣΗ ΣΤΟΝ ΠΑΛΑΜΑ\n... Πώς αλλιώς\nνα σε πω ; ο συνοδοιπόρος,\nστης Τέχνης το γλυκοξημέρωμα - όμως,\nτου καθενός μας χωριστός ο δρόμος :\nΕσύ το Ωραίο μες τα μεγάλα ζήτησες\nκι εγώ στα ταπεινά κι αποριμένα,\nκι άφησες τον πηλό της γης σ' εμένα.\nκαι στάθηκα στις λιόφωτες ραχούλες,\nΕσύ στης δάφνης τ' ακρικλώναρα άπλωσες\nκι εγώ σε κάθε χόρτο και βοτάνι,\nΑναρτήθηκε από quartier libre στις 12:18 π.μ. Δεν υπάρχουν σχόλια:\nΕτικέτες ανθολογία Λίνου Πολίτη, auteurs, drosinis georges, poetes


Ελλάδα – είμαστε ΚΑΙ οι πρώτοι! | Μπατε σκυλοι αλεστε!\nΑναρτήθηκε από: mpateskyloialeste | Νοεμβρίου 15, 2009 Ελλάδα – είμαστε ΚΑΙ οι πρώτοι!\nΣτις 15 Νοεμβρίου γιορτάζουμε στην Ελλάδα την μνήμη θυμάτων τροχαίων ατυχημάτων – Γιατί γιορτάζουμε? Γιατί βρε αδερφέ, έχουμε ΕΜΕΙΣ την πρωτιά!\nΦαίνεται , τα τελευταία χρόνια, όλες οι ελληνικές κυβερνήσεις, αποφάσισαν να διατηρήσουν -αλλά και να δημιουργήσουν πανευρωπαϊκό ρεκόρ της Ελλάδας στην ΑΥΞΗΣΗ των ατυχημάτων και των θυμάτων από τροχαία. Ενώ λοιπόν οι κουτόφραγκοι μειώνανε τα ατυχήματα τους απο μείον 14% ως και 45%, εμείς τα αυξήσαμε ! Δύσκολο εγχείρημα, αλλά όχι ακατόρθωτο.\nΚαι η συνταγή? Απλή και φτηνή. Εμείς στην Ελλάδα είμαστε ελεύθεροι άνθρωποι, και δεν ανεχόμαστε ελέγχους από τροχαία και άλλους μηχανισμούς. Γι’ αυτό και ΔΕΝ υπάρχει πουθενά τροχαία, ούτε και ελέγχεται κανείς. Μέσα στο κέντρο της Αθήνας, τα φανάρια είναι γιά να παραβιάζονται, πολλάκις και επαναλλειπτικά, πρωί, μεσημέρι, βράδι. Τα μηχανάκια ειδικά δεν καταλαβαίνουν Χριστό – γι’ αυτούς, αλλά και για τα αυτοκίνητα , οι πεζοί είναι αυτά τα ενοχλητικά όντα , που έχουν το θράσος να θέλουν να περνάνε το δρόμο όταν ο »Γρηγόρης» είναι πράσινος , και να τους κόβουν τη φόρα! Τα πεζοδρόμια είναι για να παρκάρουν αυτοκίνητα άμα δεν βρίσκουν αλλού θέση – παράνομη, εννοείται. Τα γκαράζ που πληρώνεις ,είναι για τους μαλάκες. Φανάρια, σήματα στους δρόμους, φλάς όταν στρίβεις? Κι αυτά για τους μαλάκες είναι.\nΤελευταία επικρατεί μιά κάπως περίεργη λογική που προωθείται και από τα ΜΜΕ. Λένε λοιπόν » η ευθύνη ανήκει σε όλους μας». Σε ποιούς όλους? Φταίνε οι οδηγοί? Ναι, φταίνε. Αλλά , οι οδηγοί δεν θέσπισαν νόμους που διέπουν την οδική συμπεριφορά. Τους νόμους τους θεσπίζει η πολιτεία. Και η πολιτεία είναι υπεύθυνη για την εφαρμογή τους. Αλλά δεν εφαρμόζει τίποτα. Γι’ αυτό έχουμε πάνω από 5 νεκρούς την ημέρα – γύρω στους 1700 το χρόνο – και 10,000 ( δέκα χιλιάδες) παραπληγικούς το χρόνο. Γι΄αυτό τα τροχαία είναι η πρώτη αιτία θανάτου στις ηλικίες 18-44 ετών.\nΟποιος οδηγεί στην Αττική Οδό, θα δεί διαφορετική , πιό συγκρατημένη οδήγηση απο τις εθνικές οδούς αλλά και από μέσα στην πόλη. Αναρωτηθήκατε γιατί? Μα , η Αττική οδός έχει τη δική της , πιό αυστηρή, αστυνόμευση, ενώ αλλού γίνεται το -πραγματικό- »μπάτε σκύλοι αλέστε».\nΚατεβήκατε στο κέντρο της Αθήνας τελευταία? Παντού αστυνομία, σε κάθε γωνιά. Κυνηγάνε φαίνεται τις ορδές των »Τρομοκρατών της Κατσαρόλας», » το » Τσούρμο της Γιάφκας των Σούρμενων» και τους » Ατίθασους Ανένταχτους Ακατάσχετους», ή ΑΑΑ, και όλους τους άλλους που απείλούν την καθημερινή μας ψυχική ηρεμία και ασφάλεια, ενώ δίπλα τους, στην καθημερινή μας τρομοκρατία, δηλαδή στο δρόμο, ρέει το αίμα! Η Τροχαία? Αφαντη. Αστους αυτούς, αχρείαστοι νάναι.\nΕμείς πάλι θα το γιορτάζουμε, με πιό πολλά θύματα!\nΚαι μην νομίζετε ότι το βλέπω αρνητικά το θέμα.. ΚΑΘΟΛΟΥ! Εχει και την θετική του πλευρά , άμα το καλοεξετάσεις – σκεφτήκατε ότι έτσι δεν γίνονται και οι πληρωμές συντάξεων στους πεθαμένους που δεν έχουν συμπληρώσει τα συντάξιμα χρόνια, και εξοικονομεί χρήματα το κράτος? Ασε δε που μειώνεται και η ανεργία – δουλεύουν τα νοσοκομεία, οι δικηγόροι, οι γιατροί, τα συνεργεία αυτοκινήτων, αυξάνονται οι πωλήσεις αυτοκινήτων, αλλά και φαρμάκων,ειδών για παραπληγικούς,κτλ., και κινείται και η οικονομία? Σε τελική ανάλυση, φαίνεται καλά κάνει και λείπει η περίφημη ‘πολιτική βούληση’ για την μείωση των τροχαίων.. η δική μας οικονομία έχει ιδιαιτερότητες, δεν είναι σαν των κουτόφραγκων…\nΑναρτήθηκε στις Κοινωνικά, Πολιτική, Χιούμορ | Ετικέτες: τροχαία ατυχήματα, ελλάδα, θυματα, οδηγηση\n« Νέο blog στην αγγλική γλώσσα\nΑχ, αυτές οι γάτες.. »


Ισόβια στον δολοφόνο του Γραικού…\nΤην εσχάτη των ποινών επέβαλε το Μεικτό Ορκωτό Δικαστήριο Θεσσαλονίκης στον έμπορο κρεάτων για την δολοφονία του Δημήτρη Γραικού που φώτισε το "Τούνελ".\nΗ απόφαση έγινε δεκτή με χειροκροτήματα και ζητωκραυγές από τους συγγενείς του 59χρονου κτηνοτρόφου. Τα αδέλφια του κοντά τέσσερα χρόνια έδιναν έναν μεγάλο αγώνα με το “Τούνελ” και με τον δικηγόρο τους Νίκο Διαλυνά για να φανεί η αλήθεια, να βρεθεί ο ένοχος και να τιμωρηθεί. Αν δεν δινόταν μάχη μεγάλη και από την εκπομπή, η υπόθεση θα είχε μπει στο αρχείο όπως είχε προτείνει η εισαγγελέας με το σκεπτικό ότι ο Δημήτρης Γραικός ζούσε σε μια γειτονική χώρα.\nΜε δάκρυα στα μάτια οι συγγενείς τόνιζαν “από τη μια ότι νιώθουν δικαιωμένοι και από την άλλη ότι το κενό της απουσίας του είναι μεγάλο”. Δεν παρέλειψαν να υπογραμμίσουν ότι τη Δευτέρα ο Δημήτρης θα γιόρταζε.\nΔείτε τι έλεγε ο δράστης στην Αγγελική Νικολούλη.


Το απόλυτο καλοκαιρινό, mad secret «Ραντεβού στον Ήλιο» από το Ούζο Πλωμαρίου – Newsbeast\nΜια μυστική συνάντηση που τα είχε όλα!\nΤο πιο αναπάντεχο μυστικό «Ραντεβού στον Ήλιο» τα είχε όλα: τραπεζάκια πάνω στην άμμο, Ούζο Πλωμαρίου να γεμίζει τα ποτήρια με γεύση καλοκαιριού, νόστιμους μεζέδες, μια σκηνή όπου τα πιο καυτά ονόματα της εγχώριας μουσικής, η Ρένα Μόρφη, η Πέννυ Μπαλτατζή και οι Gadjo Dilo ξεσήκωσαν με τις μουσικές τους, αλλά και τον ξεκαρδιστικό stand-up comedian Ζήση Ρούμπο με το αυτοσαρκαστικό, βιτριολικό χιούμορ του.\nΑυτόν τον εκρηκτικό συνδυασμό live ξεσηκωτικής μουσικής, Ούζου Πλωμαρίου, θάλασσας και ήλιου, έζησαν την Πέμπτη 12 Ιουλίου σε παραλία της ανατολικής Αττικής οι 160 τυχεροί του διαγωνισμού MAD Secret «Ραντεβού στον Ήλιο».\nΦυσικά όλα αυτά ήταν άγνωστα στους νικητές του διαγωνισμού, οι οποίοι μεταφέρθηκαν με πούλμαν και με… άκρα μυστικότητα στο «Ραντεβού στον Ήλιο». Γιατί αυτό το μεγάλο πάρτι που απευθυνόταν σε νέους, και όχι μόνο, είχε συγκεκριμένες, μυστικές προδιαγραφές και φυσικά το στοιχείο της έκπληξης.\nΚανείς από τους συμμετέχοντες στο διαγωνισμό, ο οποίος ξεπέρασε τα 3.000 άτομα, δεν γνώριζε πού θα γίνει, ποιους μουσικούς θα ακούσει και τι θα συναντήσει εφ’ όσον θα κέρδιζε τη συμμετοχή του μετά από σχετική κλήρωση.\nΤο μόνο που γνώριζαν ήταν ότι αυτό το καλοκαιρινό «mad secret» πάρτι το διοργάνωνε το μουσικό κανάλι MAD για το Ούζο Πλωμαρίου, ότι παρουσιαστής θα ήταν ο Ζήσης Ρούμπος και ότι θα ζούσαν μια πρωτότυπη ουζοκατάσταση παρέα με τους κολλητούς τους.\nΚι όταν έφτασαν στην παραλία της ανατολικής Αττικής και αντίκρισαν το σκηνικό που είχε στηθεί, μπήκαν αμέσως στο νόημα και τίποτα δεν ήταν πια μυστικό. Ένα πάρτι με μουσική, χορό και φυσικά Ούζο Πλωμαρίου κυριολεκτικά πάνω στο κύμα…\nΈνα καλοκαιρινό event, μια ουζοκατάσταση μετά μουσικής που θα μείνει σε όλους αξέχαστη.\nΣΧΕΤΙΚΑ TAGSουζο Πλωμαριου


Δείπνησαν πριν τη μεγάλη μάχη… - Sportsmagazine\nΤην Κυριακή 15 Μαΐου θα διεξαχθεί το ντέρμπι κορυφής μεταξύ Ηρακλείου και Ρεθύμνου Cretan Kings στην Αλικαρνασσό, τρεις «στροφές» πριν από το φινάλε της κανονικής διάρκειας του πρωταθλήματος Ανδρών της ΕΚΑΣΚ. Λίγες μέρες πριν από το απόλυτο ντέρμπι, οι Ρεθυμνιώτες είχαν την ευκαιρία να χαλαρώσουν για λίγο, με τους προπονητές να προσφέρουν δείπνο στο ανδρικό τμήμα, στο Yialos Wine Restaurant.\nΑναλυτικά η ανακοίνωση της Ρεθυμνιώτικης ομάδας: «Το ανδρικό τμήμα του Ρέθυμνο Cretan Kings BC είχε την ευκαιρία να χαλαρώσει για λίγο από την καθημερινή μπασκετική ρουτίνα, με τους προπονητές να παραθέτουν δείπνο στο Γιαλός – Yialos wine restaurant, με θέα το Κρητικό πέλαγος και το κάστρο της Φορτέτζας.\nΤο πρωτάθλημα Ανδρών της ΕΚΑΣΚ βρίσκεται στην τελική ευθεία, με την ομάδα μας να μάχεται για την κορυφή του βαθμολογικού πίνακα ενόψει των πλέι οφ, παίζοντας την Κυριακή το ντέρμπι της 1ης θέσης απέναντι στο Ηράκλειο, εκτός έδρας. Στο πλαίσιο αυτό, οι προπονητές πήραν την πρωτοβουλία να συγκεντρώσουν την ομάδα στο Γιαλός-Yialos wine restaurant, όπου απόλαυσαν το θεσπέσιο φαγητό του εστιατορίου σε απόλυτα οικονειεακό κλίμα.\nΕυχαριστούμε πολύ το Yialos Wine restaurant και τον ιδιοκτήτη, κ. Γιώργο Αντωνάκη, για το… γαστρονομικό ταξίδι».\nΣχετικά θέματαΆνδρεςΕΚΑΣΚΡέθυμνο Cretan Kings


Λαογραφία Σουφλίου, Σουφλί, Σουφλι\nΧΑΡΑ Η ΓΑΜΟΣ ΣΤΟ ΠΑΛΑΙΟ ΣΟΥΦΛΙ\nΧρ. Παπασταματίου – Μπαμπαλίτης, Σουφλί 25/12/63\nΤο να γράψη κανείς «λαογραφικά», δεν είναι τόσο εύκολο, όσο φαίνεται. Και παρατηρούμε ότι: α) Είναι μερικοί που το περιφρονούν, νομίζοντας ότι δεν έχουν λογοτεχνική αξία! Μπορεί να γράψη κανείς όσα θέλει, λένε. Μα ας επιχειρήσουν, και τότε, τα «λέμε».\nΌμως, δεν θα επιχειρήσουν! β) Είναι και άλλοι που επιχειρούν· γράφουν, και μη έχοντας το «γνώθι σαυτόν», νομίζουν ότι, όσα έγραψαν είναι άριστα, και σώνει και καλά πρέπει να δημοσιευθούν! Αλοίμονο αν επιχειρήση κανείς να διορθώση τα γραπτά τους! Τους τα χάλασε! Κι αυτοί, άμα τα δουν δημοσιευμένα και τα συγκρίνουν με άλλα, πράγματι καλά, είναι βέβαιον ότι θ’ απογοητευθούν. Επομένως, και κοπιωδεστάτη εργασία είναι, και μεγάλη φροντίδα και πείραν απαιτεί, και ικανότητες πλείστες όσες, εις το πώς θα συλλεγή το υλικόν, αλλά και πως θα διατυπωθή, ώστε να είναι ει δυνατόν άψογον λογοτεχνικώς και άρεστον κατά το μεγαλύτερον ποσοστόν του αναγνωστικού κοινού.\nΈνεκα προσφάτου σοβαράς ασθενείας μου, μη δυνάμενος να συνεχίσω με ταχύν ρυθμόν τα «Λαογραφικά» μου, παρεκάλεσα να γράψη όσα γνωρίζει, ως εκ της ηλικίας της, και δύναται, ως εκ της σχετικής μορφώσεώς της, η αδερφή μου Παναγιώτα Παπασταματίου – σύζυγος Ι. Μέρμηγκα, συνταξιούχος διδασκάλισσα, για να αποτελέσουν –ως θέλει- ένα μνημόσυνον για το μονάκριβο παιδί των, που προ ολίγων ετών, κακή τη μοίρα, έχασαν, το Βασιλάκη Ι. Μέρμηγκα.\nΠροσπάθησα να διορθώσω όσον ήταν δυνατόν και όσο θα επέτρεπαν οι λόγοι που ανέφερα πιο πάνω, αλλά άφησα ακέραιο το αφηγηματικό ύφος και το λεκτικό, με την παράκλησιν όπως οι αναγνώσται προσέξουν στην ουσία και όχι στα παρατηρούμενα φραστικά τινα σφάλματα.\nΚαθώς ο αρραβώνας, έτσι και η «χαρά» αποτελεί συνέχεια του πρώτου, και θρησκευτικώς, και μάλιστα, είναι το αποκορύφωμα της ευτυχίας του ανθρώπου πάνω στη γη. Γι’ αυτό, στο γάμο βλέπουμε τις πιο αυθόρμητες ψυχικές εκδηλώσεις όλων των προσώπων που έχουν σχέση με αυτές. Δηλ. του γαμβρού, της νύφης, των πεθερικών, των κουμπάρων, των συγγενών, μα και των φίλων.\nΟ αρραβώνας, σαν απαρχή του γάμου, στα χωριά λέγεται και «σέβασμα». Και αντί να λένε αρραβωνιάστηκε κάποιος, ακούτε να λένε: «Έμαθες; Σιβάσκη ου Γιώργης, τ’ κύρ’ Πρόϊδρου του πηδί» - Θέλουν να πουν αρραβωνιάσθηκε και λένε σεβάσθηκε, διότι με τον αρραβώνα απέκτησε το σεβασμό των άλλων χωριανών. Απ’ εδώ κι’ εμπρός τα λόγια του και οι πράξεις του θα είναι σεβαστά, διότι θα είναι απερίσπαστος, από τα απασχολούντα κάθε νέον φυσικά ζητληματα, κυρίως ερωτικά. Τώρα αυτά θα ανήκουν στο παρελθόν. Με το γάμο δε μάλιστα, γίνεται κανείς πιο σοβαρός και πιο θετικός. Αυτή είναι η αντίληψη του λαού στο ζήτημα του αρραβώνα και γάμου.\nΑλλ’ ο γάμος ονομάζεται και «χαρά» διότι εις εκείνα μάλιστα τα χρόνια, προ 100 και πλέον ετών!, μέσα στην πικρή σκλαβιά και στο βαθύ σκοτάδι της αμάθειας, ο γάμος ήταν η μοναδική χαρά του νέου.\nΚαι στην περιγραφή του εθίμου της «χαράς» στο παληό Σουφλί θα την δώσουμε, όπως και για τον αρραβώνα, σε μορφή ενός σύντομου «σκέτς», με πρόσωπα που θα μιλούν στην παληά Σουφλιώτικη διάλεκτο. Μάλιστα δε, και με άρσι αρχικώς μιας παρεξηγήσεως που ήτο συνήθης και τότε, μα συχνά και τώρα, στο προ του γάμου χρονικό διάστημα, με ζητήματα που παρεμβάλουν διάφοροι καλοθεληταί!\nΔεν είναι εύκολο δε να αναπαρασταθή το γεγονός σ’ όλες τις λεπτομέρειες, αλλά μόνον στα κυριώτερα και σημαντικώτερα στοιχεία του εθίμου του γάμου. Διότι, πρέπει να ληφθή υπ’ όψιν ότι οι προετοιμασίες του γάμου διαρκούσαν όσο και ο αρραβώνας, ο δε κυρίως γάμος μιαν εβδομάδα –από τη μια Δευτέρα ως την άλλη- οπότε γινόταν τα τελευταία γλέντια.\n«Χαρά», λοιπόν! Χαρά του γαμπρού και της νύφης, χαρά των πεθερικών που θα γίνουν παππούδες με τα εγγονάκια στα γότανα, χαρά των αδελφών που θα έλθη κι αυτών η σειρά να παντρευτούν, γιατί η σειρά αυτή τότε ετηρείτο αυστηρότατα. Όμως και σήμερα, δεν λείπουν περιπτώσεις αδελφών που έμειναν γεροντοπαλλήκαρα, εξ’ αιτίας που για κάποιο λόγο δεν παντρέυτηκαν αι αφερφαί των, και των οποίων φυσικά είναι προστάται και στήριγμα.\nΚαι τώρα επί το έργον. Στο κείμενο είχαμε υπ’ όψιν την αφήγηση της αδερφής μου, όπως αυτή τα ήκουσε από τη μάνα μας, ή όπως αυτή θυμάται σαν ηλικιωμένη.\nΔέον να σημειωθή επίσης, ότι ο γάμος εγίνετο σχεδόν πάντοτε κατά το διάστημα του χειμώνα ή τουφθινοπώρου, με το τέλος της συγκομιδής και με τα νέα κρασιά!\n(Η σκηνή παριστάνει δωμάτιο Σουφλιώτικου σπιτιού, με την παλαιά επίπλωση· με τζάκι, με εικονοστάσι, καναπέδες κλπ.)\nΠΡΟΣΩΠΑ: Χρύσου, Καλούδα, συμπεθέρες.\nΧρύσου. (Καθισμένη μπρός στο τζάκι, με το χέρι στο μέτωπο, σκυφτή, μονολογεί:) Ου π’ ανάθιμα τς ντουσμανέοι, τ’, τι πήγαν να μας κάμουν. (Κάνει το σημείο του Σταυρού). Βουήθα Χριστέ μ’ κι Παναγιά. Νικκλησιά πήρε ν’ απουλνάει, κι συμπιθιράμ’ δέ φάνκι’ κόμα.\nΚαλούδα. (Χτυπά την πόρτα, με την παλάμη). Όϊ συμπιθιρά! Που είσι συμπιθιρά,α,α,!\nΧρύσου. (Σηκώνεται και προχωρεί στην πόρτα). Ιδώ, είμι. Γύρσα αγλήγουρα που τ’ν Ικκλησιά, κι συ καϊτιρώ. Έλα να κάτσουμιν ιδώ στην παρστιά (1), να γυρίσουμιν ανάπουδα κι τίπουτας για τς ντουσμανέοι.\nΚαλούδα. (Να γυρίσουμι τς ποδιές μας, κι τα διστιμέλια μας. (Τα γυρίζουν).\nΧρύσου. Κι τα πισκέφαλά μας (καθόταν κάτω. Σε χονδρά προσκέφαλα· τα γυρίζουν) Ανάθιμα τς ουχτροί τ’. Έτσ’(ι) να γυρίσ’(η) γλώσσα τς ανάπουδα.\nΚαλούδα. Δώσι μ’ κι του μασιά να γκαζκαλίσουν τς στάχτ(η), να πάη δλειά μπρουστά.\nΧρύσου. (Ενώ ετοιμάζει τα σύνεργα για καφέ). Να, πάρτουν.\nΚαλούδα. Δώσι μ’ κι του μασιά να γκαζγκαλίσου τς στάχτ’(η), δλειά. Ανάθιμα τς μιζαβίρδις τ’.\nΧρύσου. (Αχ μουρή Καλούδα, τ’ ήταν αυτά. Τέσσιρα χρόνια κιρασμένα (2) τα πηδιά μας. Τι αγάπ’(η) απ’ ούχαν, κι τώρα ίσια στου χαζήρκου, να τα χαλάσουν κι να μη θέλουντη. Άμα μας τα κατάφιραν α! Ποιος τα θαρρούσι ‘φτα.\nΚαλούδα. Να ξέρς συμπιθιρά, προυχτέ στουν καφινέ, ικεί π’ όπιζαν τα χαρτούδια Πασκάλς μι τ’ εκείνου του μασκαρά τουν Κουσταντή, μάλουσαν για του πηγνίδ(ι), κι τι δε φανάχκαν. Ουχ αλλά, ρε (3), Σένα γιακλή σ’ απ’ παίζ’(ει) καρύδις που τουν κόρφουτς. Κι έβανι κι τα χέρια τ’. Πάνι να ρουτήησς την κάκου τ’(η) Μηλιά να σ’ τα πη. Πήρις κι συ μια πώχ’(ει) στόμα θαν παπούτσ’(ι) κι γλώσσα θαν ψαλίδ’(ι). Κείναν τ’(η) μίγγου, ‘κείναν τ’ ράντου, κείνουν του μαυρουκαργκάτζαλου, κι τι άλλου να βαλς μι του νου σ’. Όσα φύλλα κι κλαδιά, είπε παληου-Κουσταντής για του καϋμένου του κουρίτσ’(ι). Σκώνιτη Πασκάλς, γανιασμένους κι πάει να ρουτήσ’(η) τ’(η) Μηλιά, κι ποιον άλλουν δεν ξέρου. Ότ’(ι) τούπαν τι πίστιψι. Του βράδ’(υ) ήρθι σπίτ’(ι), πουλύ γανιασμένους, κι χίρσι να φανάζ’(η): Δεν τ’ θέλου αυτήναν! Δε θα γίνουν τα στιφανώματα! Είνι βρώμα! Δεν κάμειν για τη μένα. Να πάη να βρη άλλουν. Ρώτατι κι την κάκου τ’(η) Μηλιά. – Μη κάμς έτσ’(ι) βρέ πηδί. Είπαμε γω κι μπουμπάς τ. Αυτά είνι μιζαβιρλίκια. Είνι λόϊα ντουσμανέϊκα. Του κουρίτσ(ι) είνι άξιου κι τίμιου. Φκιάν’(ει) κείναν την πίττα, να πθαμί (δείχνει)! Κείνου του ψουμί, θα μήλου! Κείνα τα πέτουρα, θαν τσιγαρόχαρτα! Κείναν την πάστρα! Ούλα λάμπουν! Έγραψι στουν αργαλειό τόσα σπαργάτσια! Γύφανι τόσα κι τόσα! Τι σπαθουτά, τι καμιλουτά, τι ψηφουτά, γικ(ου) τσέργις, χρυσουχέρα π’ δε ματαγέντη. Κόμα τι θέλς; Κι μας τάπι τα χαμπέρια για τουν Κουσταντή κι νείναν τ’(η) Μηλιά, απ’ δε θέλσαμι τ’ θυγατέρα τς, για νύφ’(η), κι γάνιασι. Τρομάξαμι να του καταπείσουμι του πηδί.\nΧρύσου. Ας πιούμι τουν καφέ μας τώρα να μη κρυών’(ει), να κατέβουν κι τα φαρμάκια!\nΚαλούδα. Σ’πουλλά ‘τ(η) (4). Θιός να τα φέρ’(η) διξιά κι να βουλώσ’(η) τα στόματα ‘που τα ντουσμάνδις.\nΧρύσου. Αμήν. Θιός να δώσ’(η). Άμα κι θκή μας, τι έπαθι! Αντάμουσι τούν Πασκάλ’(η) στούν τσιουσμέ. Ούτι καλησπέρα, ούτι χουρατάν (5). Την κύτταξι άγρα-άγρα, γύρσι του κιφάλ’(ι) τ’ σιακεί κι χάθκι θαν καπνός! Θαμάχκι του καϋμένου του κουρίτσ(ι)! Ήρθι σπίτ’(ι) μι τα δάκρα. Μας τάπι κι μας, κι γάνιασαμι ούλ’(οι). Τι τουν εκαμα γω τουν αβανάκ’(η); Άμα δε μι θέλ’(ει) αυτός μια φ’ρά, γω δεν τουν θέλου δέκα φουρές. Σ(η)μάδ’(ι) γιάσκους, τσμάδ’(ι) πληατσούκας! Άμα είχι γνώσ’(η) δε θα πίστιβι στα μαναφούκια. Κι τότις τσ’ είπα: Μη λιές κουρίτσι μ’ λόϊα στουν αέρα. Κάμι καλά κιούλα γισιάσουν. Που θα βρής τέτοιουν λέβιντα; Κι καλά απ’ πρόφτασαν Μούτιου κι Νάτσιου, κι βρήκαν τσ’ άκρις κι τα γίσιασαν μια χαρά.\nΚαλούδα. Κι τώρα συμπιθιρά, αφού δεν μπόρσαν να χαρούν ντουσμανέοι, ν’ αναπιάσουμι τ’(η) χαρά.\nΧρύσου. Καλά, συμπιθιρά. Πρώτα ου Θιός. Έτσ(ι) ας γέν’(η).\nΚαλούδα. Θα ψήσου στουν ταβά την κλούρα. Θα βάλου απού ψλά τρία κλουρέϊνια αθρουπούδια! Ένα να του φάη νύφ(η), κι τα δυο θα δώστι στα κουρτσούδια απ’ θα την τσακώνουν στ’(η) χαρά. Του βράδ’(υ) θα να ‘ρθουν Νιάτσιου μι του Γιώρ’(η) τσ’ Μούτιους, κι Γιώρς, μπρουστά στν εικόνα, θα τσακίσ’(η) σταυρουτά την κλούρα, ψλά στου κιφάλ’τ’. Του ταχυά θα την κόψτιν κουμματούδια, κι θα τ’(η) μοιράστιν για κάλισμα, μι δυο τρία κουρτσούδια, σι ούλνους τς μαχαλάδις, να ξέρουν. Πασκάλς, θα πάη στ’ νυφούδα να χουρατέψουν λίγου για τ’(η) χαρά, τιέχουν να πουν.\nΠόψι, θα τουν προυβουδίσουμιν μι μια κλούρα στου νούνου, κι του Σαββάτου του βράδυ, ένα μπουκάλ(ι) ρακί κι ζαχαρούδις.\nΧρύσου. Μεις θα ‘τοιμάσουμιν τα φαηά για τς φλές. Την Τιτράδ’(η), θ’ απλώσουμιν τα ρούχα στου κιλάρ’(ι), ν’ άρθουντι να τα γλέπουν. Την Πέφτ’(η) θα καλέσουμιν τα κουρίτσια, ν’άρθουν να διπλώσουν την προίκα. Γω θα τα φλέψου τραχανάν. Κι την Παρασκιβή, θα καϊτιρούμι νάρτιν να την πάρτι ύστιρα ‘που του μις(η)μέρ’(ι). Δώδικα μισάλις έχουμιν, χώρια στρούμπις.\nΚαλούδα. Μεις στ’(η) χαρά θα φλέψουμι τουν κόσμου γιαχνί μι μπουλγκούρ’(ι).\nΧρύσου. Του Σάββατου – βράδ’(υ), θα κάμουμιν τς γίκνις. Θα βάλουμιν του τάσ’(ι) μι τ’(η) γίκνα στ’(η) μέσ’(η) στού τραπιζούδ’(ι), κι θα βάψουν ούλα τα κουρίτσια τα νύχια τς, κι λόϊρα – λόϊρα θα χουρέβουν μι τα τραγούδια. Την Κυριακή μι του καλό, θκο σας του κορίτσ’(ι) μας. Άϊντι να μας ζήσουν ν’ ασπρίσουν να γηράσουν!\nΚαλούδα. Αμήν. Που του στόμα σ’ κι στ’ Θιγού του ‘φτι. (Συγχαίρουν αλλήλας). Κι μεις του Σαββάτου – βράδ’(υ) θα κάμουμιν γίκνις, όπους σεις. Κι γειτον’(οι) κι συγγενείς, κι φίλ’(οι) δος του χουρόν ουλ’(η) νύχτα, κι τα κουρίτσια μι’ τ’(η) γίκνα στα νύχια. Κρασί κι μιζέδις, μπόλ(ι)κα. Αλήθεια, συ τι λαλήματα αρέειζς. Γω αρέζου τα διουλιά.\nΧρύσου. Ότ’(ι) είνι, δε μι πειράζ’(ει). Νταούλια ας είνι, ζαμάρα ας είνι, Γκουτές μι τ’ λύρα τ’ ας είνι! Άκσι! Διφτέρα θα κάμπιν; Πέτι να ξέρουμιν!\nΚαλούδα. Πως μάθε! Γέντη να μη κάμουμιν; Ιτοιμάζουντη ‘που τώρα τα καρναβάλια!\nΧρύσου. Τότις, να ‘τοιμάσουμιν κι μεις του ρακί, τς μιζέδις κι τα γλυκά.\nΚαλούδα. (Ενώ σηκώνεται για να φύγη). Άϊντι δα πουλλά τα έτ(η), να μας ζήσουν! Κι τέτοιουν κηρό μι τ’ αγγουνούδ’(ι). Γω ‘που τώρα θα φκιάνου τα σπαργάτσια.\nΧρύσου. (Ενώ την αποχαιρετά με θερμή χειραψία). Ώρα σ’ καλή συμπιθιρά, κι Θιός βουηθός. Μι γεια, μι χαρά!\nΣημείωσις: Παραλείπω τη σκηνή του σπασίματος του ψωμιού και της χοροεσπερίδος, της «γίκνας», που γίνονται καθώς ακριβώς μίλησαν ανωτέρω οι δύο συμπεθέρες, και παραθέτω τη σκηνή του διπλώματος της προίκας.\n(Πρόσωπα, 10 – 12 κορίτσια, φίλες της νύφης. Η σκηνή στο ίδιο δωμάτιο, με την ίδια επίπλωση, επί πλέον 10 – 12 πήλινες πιατέλλες. Αντί τραχανά, χρησιμοποιούμε ψίχα ψωμιού. Η Χρύσω κι η Τριάδα μπαινοβγαίνουν, κουβαλόντας τις 12 μισάλες και τις στρούμπες).\nΤριάδα. Ούλα έτοιμα μαλλή. Να προυβουδήσουμι να φανάξουμιν τα κουρίτσια;\nΧρύσου. Κάτσι να ξιαποστάσουμιν λίγου ι θα νάρθουν κείνις μαναχές τς. (Κάθονται, και σχεδόν αμέσως ακούονται βήματα και φωνές).\nΤριάδα. Α! να τις έφτασαν κι όλας.\nΧρύσου. Ω! καλώς τι κι μαλώσ’ τις. Πάρ’ τουν κόπανου κι δός τις.\nΌλες μαζί. (γελαστές και χαρούμενες). Καλησπέρα σας!\nΈνα κορίτσι. Να ζήσουν!\nΆλλο κορίτσι. Να ζήσουν, να γηράσουν κι έναν γκάτζιου ν’ αγουράσουν!\nΆλλο κορίτσι. Η ώρα η καλή! Στιριουμέν’(οι).\nΧρύσου. Να δώς’(η) Θιός, κι στι σας τέτχις χάρις.\nΌλες. Αμήν! – Αμήν. (Γέλοια, δυνατά).\nΤριάδα. Τώρα να κινήσουμι ντ’ δλειά μας!\nΈνα κορίτσι. Γω θα μιτρήσου κι θα διπλώσου τα ΄πκάμσα.\nΆλλο κορίτσι. ‘Γω θα πάρου τα καφτάνια.\n» » ‘Γω τς πουδιές.\n» » ‘Γώ τα διστιμέλια.\n» » ‘Γώ τα φισουφόρια.\n» » ‘Γώ τς μιντένις κι τς γίκ’(οι)\n» » ‘Γώ τς πιτσέτις.\n» » ‘Γώ τα σιντόνια κι τα χράμια\n» » ‘Γώ τα σιντιρλίκια\n» » ‘Γώ τα πνακότια κι τς ψουμουμέσαλις\n» » ‘Γώ τα χράμια κι τίς τσέργις\n» » ‘Γώ τα δουρίδια κι τς στρούμπις.\n(Έτσι η κάθεμιά κοπέλλα κάνει πως μετρά και τακτοποιεί τα ανωτέρω είδη ρουχισμού, και σε λίγο αρχίζουν η κάθε μια τους να λένε:)\nΠρώτο κορίτσι. Σαράντα πκάμσα. 10 άσπρα χειρίσια, 10 άσπρα φιλιμέν’(ι), δυό (2) μιταξέϊνια γυφαμένα, τρία κλουσμένα, 3 ψαλίδια (υποκάμισα με σχέδια ψαλιδιών στι ούγες), πέντι (5) γιράνια χειρίσια, πέντι μπουχασέϊνια, δυό κόκκινα χειρίσια! Μπράβου τς!\nΆλλου κορίτσι. Είκουσι καφτάνια, δυό ατλαζέϊνια, δυό σαλαματζέϊνια, πέντι μαλλίσια γυφαμένα καφασουτά, δυό σαπρατζέϊνια, δυό χειρίσια γιράνια βαμπακιρνά, κι ένα σια-α-κέϊνιού.\nΆλλο κορίτσι. Ουγδόντα (80) πιτσέτις, είκουσ’(ι) άσπρις χειρίσις, σαράντα γιράνιες χειρίσις (μπλέ σχεδίου εξ Ιράν), κι είκουσ’(ι) ψηφουτές άσπρις.\nΆλλο κορίτσι. Έξ’(ι) ψουμουμέσαλις για του φαί, είκουσ’(ι) μισάλις για ρούχα, δυό σκαφιδόπανα για τού ζύμουμα, κι 3 πνακώτια.\nΆλλο κορίτσι. Δυό γίκ’(οι), πέντι χράμια, εφτά χειρίσια σιντόνια κι δυό ψηφουτά, ιννιά τα ούλατς.\nΆλλο κορίτσι. Είκουσ(ι)πέντι μσουφόρια, πέντι γιράνια, πέντι άσπρα μι καφασούδια (καρώ), πέντι Λαχουρένια, πέντι άσπρα χειρίσια μι γιράνις γραμμές, κι πέντι μαλλουβάμπακα.\nΆλλο κορίτσι. Δυό κίτρινα μπιντινούδια μαλλίσια, δυό γιράνια βαμπαρκινά, κι δυό μαύρα σαϊακέϊνια.\nΆλλο κορίτσι. Δυό πουδιές θυμιατοί, δυό καρμπζιές (6) δυο σαντρατζέϊνς, δυό χαλέίνις, πέντι γιράνις, πέντι μαύρις χειρίσις, πέντι Λαχουρεϊνις, πέντι ατλαζέϊνις, δυό σαμαλατζέϊνις.\nΆλλο κορίτσι. Τριάντα διστιμέλια, δέκα μιταξουτά, δέκα Λαχουρένια, κι δέκα βαμπακιρνά, ούλα αγουρασμένα ‘που του μπιζουριάν’(η).\nΆλλο κορίτσι. Ένα κουντουγούν(ι) σιαϊκακένιου, ένα τσουχέϊνιου, ένα πιλιουζέίνιου, κι μια γούνα άσπρηρ (7), πιστέϊνια.\nΆλλο κορίτσι. Έξ’(ι) ζιβγάρια μέστια, κι έξ’(ι) ζιβγάρια κόντζια.\nΆλλο κορίτσι. Είκουσ’(ι) ζιβγάρια τσιαράπια θκά τς, κι δέκα τ’ αντρού τς, πλιγμένα στου χέρ’(ι) μι χειρίσιου κίτιριπλίκ’(ι).\nΆλλο κορίτσι. Δυό μαγλίκς, κι είκουσ’(ι) μαντήλια. Μια στρούμπα για παρταλότσιργις (κουρελιές), μια στρούμπα σ-ντιροπάνου, μια στρούμπα ‘που άσπρου χειρίσιου κι μια ‘που σιαϊάκ’(ι).\nΆλλο κορίτσι. Κι σώθκαν! Τώρα να ράψουμιν τς μισάλις κι τς στρούμπις. Βιλόνις πήραμιν μαζί μας ‘που τα σπίτια μας. Τρανές, σακουράφις.\n(Και αρχίζουν τώρα οι ευχές, ενώ συγχρόνως σκυφτές ράβουν).\nΈνα κορίτσι. Μπράβο σ’ Τριάδου. Κι μι του πάραπαν’. Να ζήησς (8).\nΆλλο κορίτσι. Να ζήησς Τριάδου, να τα χαίριση. Χρυσά τα χέρια σ’.\nΆλλο κορίτσι. Παρταλούδια να γένουν.\nΆλλο κορίτσι. Να τα κατρούν καμμιά δικαρά γκζάνια!\nΧρύσου. Τι γιλάτι μουρή ούλις σας έτσ(ι) γκιβρέτ(ι)κα;\nΜια κοπέλα. Ότ’(ι) γιλούμι. Συ δεν κάμ’(η) ν’ ακούησς.\nΤριάδα. Τώρα να τ’ αραδιάσουμιν ούλα στουν Κισέ, κι να φέρουμιν του τραχανά.\n(Φέρνουν εν πρώτοις μια χάλκινη λεκάνη, το «λιγέν’(ι)», και μια χάλκινη κανάτα, το «κμάρ’(ι)», και μετά την άλλη νίβονται και σκουπίζονται. Έπειτα κάθονται κάτω, στρώνονται οι «μισάλες» (πανιά φαγητού), τοποθετούνται εμπρός των πήλινα πιάτα γεμάτα τραχανά, (πληγούρι βραστό με λάδι, σαν κρέμα), και αρχίζουν να τρώγουν με τα δάκτυλα, ενώ λέγουν: Τι νόσ(ι)μους! (νόσσιμους, νόστιμος). Και σε λίγο τραγουδούν το παρακάτω άσμα. Στο τέλος πίπτει η αυλαία).\n«Ανάθημα τουν αίτιουν, κιαμπειρία ‘νάθιμα τουν\nμαζώνει κόσμου κι πηδιά, κι ούλα τα φτουχουπαίδια,\nμαζώνει κι έναν νιόγαμπρουν, τρεις μέρις παντριμένουν\nΤην Κυριακή παντρεύουνταν, τ’ Διφτέρα ούλη μέρα,\nκι την Τιτράδη του προυί, κουντά να δώση ν ήλιους,\nκι τη μανά του έλιγι, κι τη μάνα του λέει:\n- Καλά μάνα μ’ τη νύφη σου, καλά να την κυττάζης\nνα μην του νοιώση νύφη σου, κι θα χιρήσ’ να κλαίη.\nΚι νύφη τς πάλι τώννοιουσι, κι χίρισι να κλαίη.\n- Ικεί π’ θα πας γιρέντη μου, κιγώ μαζί σ’ θα νάρθου,\nνα μαειρεύου να δειπνάς, να στρώνου να κοιμάση.\n- Ικεί π’ θα πάνου γω κουρή μ’, κουράσιου δεν πααίνει,\nδέ μαειρεύουν, δε δειπνούν, δεν στρώνουν, δεν κοιμούντη».\n(Ί, ι, ι, Ίχου! Ί, ι, ι, Ίχου)\nΕίναι Παρασκευή απόγευμα. Το ίδιο δωμάτιο, με την προίκα στη γωνία. Πρόσωπα: Πολλά κορίτσια και όλα τα μέλη της οικογενείας. Στη άδεια σκηνή, μπαίνουν πολλά κορίτσι, κι η Τριάδω).\nΤριάδω. Ούλα τα ρούχα ιδώ στ’(η) μέσ’(η), στούν ουντά.\nΈνα κορίτσι. Ακούουντη τα λαλήματα, (8) αγλήγουρα!\n(Πράγματι έξω της σκηνής παίζουν τα όργανα, βιολιά, κλαρίνο ή γκάϊντα. Η προίκα είναι στη μέση του δωματίου. Πρώτη μπαίνει στη σκηνή μια ηλικιωμένη γυναίκα, πίσω της ο γαμπρός και μετ’ αυτόν πολλά κορίτσια. Ο γαμπρός κρατεί μπουκάλι με ούζο και ένα ποτηράκι, και μ’ αυτό κερνά όλους τους παρευρισκόμενους. Πίσω του η Τριάδα κρατεί πιάτο με κομματάκια τυρί, και δίνει από ένα με το χέρι της, αντί μεζέ για το ρακί.\nΜε την πρωτοβουλία της πρώτης γυναίκας, πιάνονται όλοι στο χορό πλήν του γαμπρού που κερνά, και δέχεται απ’ όλους ευχές. Χορεύουν τρείς γύρους, γύρω από την προίκα, με το ρυθμό της μουσικής, και κατόπιν σταματούν).\nΜια γυναίκα. Αντί τώρα. Ας πάρουμιν τη μση(9) την Τριάδου κι μιθάβιργιου, ούλναν.\nΆλλη γυναίκα. Μπρος! Τς μισάλις στού κιφάλ(ι)’ τς στρούμπις στ’ν αγγαλιά, τα μπακ-κ-ρκά στα χέρια, κι πααίνουνμιν.\n(Πράγματι, στο σύνθημα αυτό, παίρνουν όλοι κάτι από την προίκα, κι ένας – ένας κατόπιν του άλλου, χορεύοντας, βγαίνουν έξω. Το θέμα μοιάζει σαν πομπή των Παναθηναίων).\nΆσπρα μου πιριστέρια, μαύρα μου πουλιά\nστούν τόπου που θα πάτι, αντά γυρίσιτι,\nνα γράψου μια γραφίτσα στα φτιρούδια σας\nνα πάτι την καλή μου χηριτήματα.\nΝα μην της πήτι χάθκα κι ούδι πέθανα\nμόν’ να της πητ’ παντρεύκα μέσ’ στην Αρμινιά.\nΠήρα αρμινοπούλα τς μάγισσας κουρίτσ’(ι),\nμαγεύει τα παληκάρια κι δεν έρθουντη,\nμι μάγιψι κι μένα, κι δεν έρθουμι.\nΣΚΗΝΗ Δ’ (Ντύσιμο της νύφης)\nΕίναι Κυριακή: Αναμένονται τα κορίτσια στο σπίτι της νύφης να τη στολίσουν. Η Τριάδα με βοηθό τη θεία της, σιγυρίζει. Βάζει στο μέσον ένα τραπεζάκι και πάνω σ’ αυτό το σ(υ)νί (=chνί), με τα νυφικά και κάτω καναπές στρώθηκε. Όλοι βρίσκονται στην εκκλησία. Η μάνα της βοηθεί επίσης στο σιγύρισμα.\nΤριάδα: Καλημέρα μαλή’μ. (μάνα μου).\nΧρύσου. Καλημέρα σ’ πηδί μ’. Θιγός να σε βουηθάη. Απού σήμερα θαν ξέν(η) θα νάρθιση στ’(η) αυτό του σπίτ’(ι). Κύτταξι να μη μ’ αστουχίσεισς. Αν τα ξιαδιάειζς (ξιαδιάζεις) να νάρθιση να μη γλιέπς. Αυτά είνι για ούλουν τούν κόσμου.\nΤριάδα. (Έξω ακούονται χαρούμενες φωνές). Έρθουντι τα κουρίτσια. (Και κάνει το σταυρό της, το ίδο και η μάνα της).\nΌλες οι κοπέλλες. Καλημέρα Ντιάντιου. Να ζήστι, να γιράστι, ν’ ασπρίστι. Στιριουμέν’(οι). Θιός να σας δώσ’(η) πουλλά πηδιά. Κι αγγόνια ν’ αξιουθήτι.\nΤριάδα. Καλώς τα κουρίτσια μας. Φκαριστούμι για τς ιφκές σας. Κι στι σας τα ίδια. Πάρτι να σας κιράσουμι. (Και παίρνει το δίσκο με ούζο και καραμέλλες καμπάδικες).\nΈνα κορίτσι. Μεις δεν πίνουμι ρακί. Θα πάρουμ’ που δυό ζαχαρούδις. (Παίρνουν, η μια μετά την άλλη).\nΆλλο κορίτσι. Τώρα του σταυρό μας κι να κνίσουμι να φκιάνουμιν τ’ νύφ(η). Να κάνουμιν πρώτα του Σταυρό μας. (Στέκονται όλες μπροστά στην εικόνα και στη κανδήλα που καίει).\nΤριάδα. Άγιους ο Θιός, άγιους ισχυρός, άγιους αθάνατους, ελέησον ημάς. Βασιλεύ ουράνιε, παράκλητε….\nΈνα κορίτσι. Πάρτι τώρα Τριάδου τα ισόρουχα σ’ κι πάνι ν’ αλλάξς.\nΆλλο κορίτσι. Τώρα να ‘τοιμάσουμι τα νυφιάσια. (Τα παίρνουν στα χέρια τους και τα επιθεωρούν).\nΤριάδα. (Μπαίνει με ατλαζωτό καφτάνι και φορεί κεντημένα παπούτσια). Να ντύθκα.\nΈνα κορίτσι. Κάτσι τώρα ιδώ στου σκαμνί κοντά στού τραπιζούδ(ι). Πρώτα να σι χτισίνουμιν. Έλα Δέσπου (10) απ’ ξερς να φκιάνς φαρδά κόσα (κοτσίδα).\nΆλλη κοπέλλα. Να του χτέν’(ι). Να κι τα καρμπόνια (ασημένια νομίσματα τρυπημένα). Πλέκονται στην κοτσίδα, με κορδέλα μώβ ή άλλο χρώμα για βάρος και ομορφιά Χτένισμα της νύφης).\nΆλλη κοπέλλα. Τώρα τ’(η) μπλάνα (11) μι τα φλουριά κι τα γρουσούδια.\nΆλλη κοπέλλα. Τώρα τ’(η) μπουρλιά μι τς ντούμπλις.\nΆλλη κοπέλλα. Τώρα τς καρφίτσες στου ‘πουκάμισου.\nΆλλη κοπέλλα. Τώρα του διστιμέλ’(ι) (12). Να φαίνιτη κι κόσα.\nΆλλη κοπέλλα. Τώρα τ’(η) μαγλίκα. (Η μαγλίκα είναι μανδύλα χρωματιστή. Δένεται ιδιορρύθμως γύρω στο κεφάλι, και στερεούνται σ’ αυτήν οι άκρες από το δεστιμέλι).\nΆλλη κοπέλλα. Τώρα θα βάλουμι την κφάτα τν άσπηρ. (Η κφάτα είναι ένα σκουφάκι σαν τσιολάδικο φέσι).\nΤριάδα. Νιάτσιου μας (η Αθανασία μας) είχε κόκκιν’(η) κφάτα.\nΆλλη κοπέλλα. Τώρα ψηλά στην κφάτα θα βάλουμιν τς σκέπ’(η). Μπρουστά του κόκκινου κι πίσου του γαλάζιου. (Η σκέπη αποτελείται από δύο φύλλα αραχνοϋφαντα, ενωμένα με σούρα και φθάνει ως το λαιμό. Από τα πλάγια φαίνεται η κφάτα).\nΆλλη κοπέλλα. Τώρα θα κριμάσουν τα τέλια.\nΆλλη κοπέλλα. Τώρα θα στήσουμιν τα παγούνια.\nΆλλη κοπέλλα. Κι τώρα απάν – απάν’ τ’(η) γιρλάντα μι τ’ άσπρα λουλούδια. Φέρτι τς παραμάνις να την καρφιτσώσουμιν.\nΝτέπου (Δέσπω). Έτοιμ(η) νυφούδα! Να μας ζήσ’(η). Σήκου τώρα Τριάδου να προυσ(η)κνήεισς την Παναϊα κι να κατς στου σ-ντ’ρ’(ι).\nΔυο κορίτσια. Μεις θα την τσακώνουμιν κι θα κάθουμιστιν κουντά τα.\nΈνα κορίτσι. (Πηγαίνει στην πόρτα και φωνάζει). Κάκου Χρύσου έλατι ούλ’(οι) να δγήτι τ’ θυγατέρα σας.\nΧρύσω. Να μας ζήησς! κουρίτσι μ’. Ώρα σ’ καλή. (Την φιλεί στο μέρωπο και της περνά στο στήθος ένα πεντόλιρο. Η Χρύσω της κρεμά στο στήθος μαχμουδιέ με φλωρί Κωνσταντινάτο, κι ένα μετζίτι στο χέρι. Η κόρη – νύφη φιλεί το χέρι του πατέρα και της μητέρας, κάμνοντας και 3 εδαφιαίες υποκλίσεις για τον πατέρα και μια για τη μητέρα με κινήσεις αργές και υποβλητκές (13). Βέβαια, προ του φιλοδωρήματος ο καθείς πίνει ένα ποτηράκι κρασί. Μετά τον πατέρα και τη μητέρα, πλησιάζουν τη νύφη, καθισμένη στον καναπέ, και την φιλοδωρούν τα αδέρφια της. Εκείνη τα εναγκαλίζεται και τα ασπάζεται, παραμερίζοντας τη σκέπη της. Κατόπιν ακολουθούν οι συγγενείς, οι γείτονες και λοιποί γνωστοί και προσκεκλημένοι. Ο αρχιοινοχόος (ένας), γεμίζει συνεχώς την κανάτα, πούναι στο τραπέζι, με κρασί. Το τελευταίο ποτηράκι με κρασί, το πίνει η μάνα της, και το τραπέζι με την κανάτα, το αποσύρουν).\nΈνα κορίτσι. Τώρα να την τραϊδήσουμιν όσου νάρθουν να την πάρουν! Άμα έλα κάκου Χρύσου, πιέ πρώτα του υστερνό του πουτήρ(ι) μι τα φαρμάκια, κι να τα σ(η)κώσουμιν. (Η Χρύσω συγκινημένη κάνει τούτο. Το τραπέζι σηκώνεται, κι’ ευθύς το τραγούδι).\nΞανθή μ’ τι αρματώνιση, τι θέλεις να πααίνεις;\nμήνα μανά σ’ σί μάλουσι, μήνα μπουμπάς σ’ σι διώχνει;\nΜην πικραίνιστι κουρίτσια, πως θε να βγ’(η) ένα κουράσιου\nγια να πάη σι άλλου σπίτι, σ’ άλλη μάνα, σ’ άλλουν κύρη,\nσ’ άλλα αδέρφια κι ξαδέρφια\nσ’ αλλουνούς γλυκούς νταήδις.\nΑκούς – ακούς μουρ’ νύφη, τι λέει του Ιβαγγέλιου,\nτι λέει, τι παραγγέλνει:\nτίμα τούν πιθιρό σου τιμά την πιθιρά σου.\nτίμα τις αντραδέρφις, να σ’ έχουν κυρά, νύφη.\nΈνα παιδί. Έβγατι – έβγατι! Έφτασαν καβαλλαρέοι! Ίφιραν του χαμπέρ’(ι)! Έρθουνιτη συμπιθέρ’(οι) να πάρουν τ’ νύφ’(η)! Γιώργης, του κάπτσι (14) του μαντίλ’(ι), απ’ ούταν σκαλούμενου στ’(η) μουρά (15). (Το παιδί βγαίνει έξω).\nΜια γυναίκα (στην άκρη πόρτα): Έφτασι κι του μπαριάκ(ι). Έλα πηδούδ’(ι), μέσα, να σι δγη νύφ(η). (Το παιδί έρχεται κρατώντας το, σε θέσι ώστε να φαίνεται και από τους θεατάς. Η γυναίκα τώρα επεξηγεί:) Να! του γλιέπς νύφ’(η); Αυτό είνι ένα ξύλου γιρό, κρανίσιου. Ψλο, ίσια μ’ ένα μπόϊ. Απού ψλά είνι μυτιρό, ωι είνι ξύλου γιρό, κρανίσιου. Ψλό, ίσια μ’ ένα μπόϊ. Απού ψλά είνι μυτιρό, ωι είνι τσιτ(η)μένου ένα ροϊδου, για να κάμουν νύφ’ κι γαμπρός πουλλά πηδιά. Στου ξύλου στην κουρφή είνη διμένα δυό μαντήλια, ένα άσπρου για τ’(η) νύφ’(η) κι ένα κόκκινου για του γαμπρό. Λόϊρα – λόϊρα έχ’(ει) κριμασμένις ραμάθις μι πατλάκις, για ν’ ασπρίσουν, να γκράσουν, κι άλλις ραμάθις μι σύκα, μήλα κι σταφίδις, για να ζουν νύφ’(η) κι γαμπρός, μι αμόνια κι χαρά. Τώρα, πηδούδ’(ι) συ, θέφγα. (Το παιδί, φεύγει). (Έξω ακούεται διαρκώς μουσική με γκάϊντα, ή βιολιά). Μπαίνουν μέσα τώρα οι νουνοί με τον δίσκο, οι γονείς της νύφης, ο γαμπρός, τ’ αδέλφιά της νύφης, και πολλά κορίτσια. Οι νουνοί την φιλοδωρούν. Η νύφη τους φιλεί το χέρι. Προσφέρεται στους νουνούς ούζο και ζαχαρούδες.\nΓαμπρός. Άντι Τριάδου. Σήκου, έλα. Σώθηκαν τα ψέμματα.\nΜια γυναίκα. Χιρέτα νύφ’(η) τ’ν εικόνα του μπουμπάς, τ’(η) μάνα σ’, κι τς νούν’(οι) κι τ’αδέρφια σ’. (Η νύφη, αμέσως κάνει τρεις εδαφιαίες μετάνοιες στην Εικόνα, και ανά μιάν στον πατέρα, στη μητέρα και στο νουνό και στη νουνά. Φιλεί στο κεφάλι τ’ αδέρφια της, και συγκινημένη δακρύζει. Τα δυο κορίτσια της κρατούν τη σκέπη και τη βοηθούν).\nΜια γυναίκα (αστειευόμενη): Θάματ’(ι) νύφ’(η) πουλιουμάει να κλάψ’(η). Θα τα’ν αφήσουμιν να μιρώσ’(η) κι άλλ’(η) φουρά θα νάρθουμιν να την πάρουμιν. Τι λες νύφ’(η);\nΝύφη. Πάρτι μι κι ας κλαίου! (Όλοι γελούν).\nΓυναίκα. Καλά νούν’(οι) να μη τσουγκρίστι τα στιφάνια!\n(Κι ενώ σιγά-σιγά βγαίνουν όλοι έξω, ακούεται το κατωτέρο άσμα.\nΜετά ταύτα, πέφτει η αυλαία).\nΤην πήραμι τη νύφη μας, σιαπού την προβουδήσαμι;\nστη βρύση για κρύου νιρό, να μην αργήσης νύφη μου.\nΚαλιάς αργήσου κι ας δαρθώ\nκαλιά τη μάνα μου να δγιώ,\nτην πέρδικα κι τουν αϊτό.\nΝα μ’ έχ’(ει) κι μάνα μ’ συντρουφιά\nνα μ’ έχ(ει) κι νιός παρηγουριά.\nΊ, ι, ι, ι ίχου, Ί, ι, ι, Ίχου!\nΣημείωσις: Η νύφη πηγαίνει στην εκκλησία, ή όρθια επάνω σε βωδάμαξο, υποβασταζόμενη από τα καθήμενα κορίτσια, ή σε λαντόνι οι πολύ πλούσιες, ή και με τα πόδια, τη συνοδία όλων των συγγενών και φίλων μετά μουσικής.\nΔωμάτιο του σπιτιού των πεθερικών, με τα ίδια έπιπλα. Η πεθερά προχωρεί στη σκηνή και αναμένει εις την θύραν. Στον ώμο της έχει καρφιτσωμένο το υποκάμισο, δώρο της νύφης. Σχεδόν αμέσως φαίνεται στη θύρα και ο πεθερός, με το δώρο στον ώμο. Στο χέρι κρατεί το ένα άκρο πετσέτας, ενώ το άλλο κρατεί η νύφη, οδηγούμενη στο δωμάτιο. Η πεθερά ρίχνει στη νύφη ρίζι και βαμβακόσπορο, και δίνει οδηγίες).\nΠεθερά Καλούδα. Καλώς τ’ νιφούδα μας. Να ριζώστι κι ν’ ασπρίστιν. Μι του διξί του πουδάρ’(ι) έμπα μέσα νυφ’(η), κι μι τα δυό πάτα ψλα στου μασιά, να γενς σιδιρέϊνια. (Η νύφη συμμορφώνεται προς τις οδηγίες). Τώρα προυσκύνα την Παναΐα τρεις φουρές, κι κάτσι στου σ-ντ’-ρ’(ι). (Η νύφη εκτελεί, ενώ υποβαστάζεται διαρκώς απ’ τα κορίτσια). Τώρα θα στρώσουμιν τα φαϊά για τα νούν(οι) κι για τουν κόσμου, κι όποιους θέλ’(ει) ας τρώει, κι όποιους θέλ’(ει) ας χουρεύ’(ει) ως τη νύχτα. Πασκάλς όθου θα στρώστ’(η) του χουρό, κι θα νάρθιστη να σι παίρειν’(ει) κι σένα νύφ’(η), να χουρεύτιν. Σήκουσι τώρα πίσου τς σκέπ’(η). (Τα κορίτσια βοηθούν στο στρώσιμο του τραπεζιού φέρνοντας συνεχώς πιάτα, ενώ έξω ακούονται βήματα χορού. Η αυλαία κλείνει με τα παρακάτω άσματα χορού).\nΜια Πασχαλιά, μια πασχαλιά\nμια πασχαλιά κι μια λαμπρή\nμια επίσημη ημέρα πουλάκι μ’ αμάν\nμια επίσημη ημέρα Αλέξαντρι,\nΑλέξαντρους παντρεύιτι, κι παίρνει μια δασκάλα.\nΜπρουστά πααίν’(ει) η μάνα του\nπίσου η αδερφή του,\nστη μέσ’(η) πααίν’(ει) Αλέξαντρους\nθα φύλλου μαραμένου\nΚι σαν τους ιδγι ν’Ικκλησιά\nσείσκαν τα κιραμίδια.\nΚουσταντή, βρε Κουσταντή, Κουσταντή καλόν πηδί\nΚουσταντή καλόν πηδί, πέρνα να πιράσουμι –\nως τουν πέρα μαχαλά, πώ’(ει) τα κουρίτσια τα καλά –\nΆρισις βρε Κουσταντή, Άρισις δεν άρισα\nΡίζουντας, πουτίζουντας, του δαχτυλίδι μ’ έχασα.\nΌποιους του βρη ας του χαρή, ως την άλλ’(η) την Κυριακή.\nΣΚΗΝΗ ΣΤ’ «Δευτέρα του γάμου»\n(Το έθιμο της Δευτέρας του γάμου, διατηρείται και σήμερα στους λαϊκούς γάμους, όπως ακριβώς εγίνετο και τότε, σ’ όλες τις λεπτομέρειες. Έτσι, όταν περνά η πομπή των καρναβαλιών, γίνεται ανάστατη, όχι μόνον η συνοικία του γαμβρού και της νύφης, αλλά και όλη η πόλις. Διότι η πομπή περνάει από τους κεντρικώτερους δρόμους, και γίνεται ως εξής: Εις ένα δωμάτιο του σπιτιού του γαμβρού, ντύνονται καρναβάλια άνδρες και γυναίκες, οι πιο ζωηροί βέβαια και εύθυμοι τύπου, συγγενών και φίλων, του ζεύγους.\n1ο Καρναβάλι. Παριστά μιάν αρκούδα να χορεύη στις διαταγές του αρκουδιάρη, ο οποίος με διάφορα αστεία, σκορπίζει εξαιρετική ευθυμία στους θεατές. Τούτο συμβολίζει τον σύζυγον, ο οποίος φυσικά, δια παντός μέσου οφείλει να επιβάλλη την πειθαρχία στη γυναίκα του. Και ότι αυτή οφείλει να υπακούη, αν δεν θέλη να υποστή τις συνέπειες της παρακοής!\n2ο Καρναβάλι. Παριστά μια γυναίκα με παληόρρουχα, που κρατεί στο χέρι ένα τηγάνι, και έχει πλεξούδες στο κεφάλι, από σκόρδα, κρομμύδια, κόκκινες πιπεριές κλπ. (Παριστά τη γυναίκα στην κουζίνα).\n3ο Καρναβάλι. Μια γυναίκα με ρόκα, αδράχτι και λανάρι. Η γυναίκα σαν υφάντρα.\n4ο Καρναβάλι. Ένας άνδρας μεταμφιεσμένος σε γυναίκα με πλούσιο στήθος, φουσκωμένη κοιλιά και μεγάλη περιφέρεια. Καθώς περπατεί εντυπωσιακά, προκαλεί μεγάλη ευθυμία και γέλωτες. Είναι ως σύζυγος και μητέρα.\n5ο Καρναβάλι. Ένας άνδρας μεταμφιεσμένος σε γρηά, με καμπούρα, μπαστούνι, γυαλιά, και μ’ένα πάνινο μωρό στην αγκαλιά, που μιμείται από καιρού εις καιρόν το κλάψιμο του και που προσπαθεί να το μερώση. Είναι η γιαγιά με το εγγονάκι της.\nΆλλο καρναβάλι παριστά την εργασία του ανδρός, κ.λ.π. Όλα αυτά δείχνουν τη νέα ζωή του ζεύγους!\nΗ πομπή λοιπόν ξεκινά από το σπίτι του γαμβρού, και δια των κεντρικότερων οδών καταλήγει στο σπίτι της νύφης. Εκείθεν επιστρέφει στο σπίτι πάλι του γαμβρού, όπου και διαλύεται.\nΠροηγείται η μουσική με ρυθμικά τραγούδια χορού. Ο γαμβρός κρατά ένα μπουκάλι με ούζο και κερνά διαρκώς στο πέρασμα, όλους τους γνωστούς του. Έπονται τα καρναβάλια που χορεύουν διαρκώς. Στα κεντρικώτερα σημεία η πομπή σταματά. Στήνεται ένας τρικούβερτος, όπως λέμε, χορός, και τα καρναβάλια αναπαριστούν τους ρόλους των! Σταματά βέβαια και η κίνησις, και πλήθος περιέργων συγκεντρώνεται γύρω-γύρω, για να παρακολουθήσουν. Ομολογώ ότι το θέαμα παρουσιάζει μεγάλο ενδιαφέρον και για τον πιο δύσθυμο άνθρωπο. Με τα αθώα αστεία και τα σόκιν, διασκεδάζουν όλοι. Πρέπει να σημειωθή επίσης, ότι εις την πομπήν μετέχουν και όλοι οι συγγενείς και φίλοι του ζεύγους.\nΤο νεαρό ζεύγος, δεν έχει ανάγκη από γαμήλιο ταξείδι. Την επόμενη Κυριακή, πηγαίνει για επίσκεψι στο σπίτι των πεθερικών, όπου τους φιλεύουν. Κι’ από την άλλη Δευτέρα, στα χωράφια του γαμβρού. Δουλειά!\nΤα ανωτέρω δύνανται να αναπαρασταθούν επί της σκηνής, και έτσι λήγει το σκετς του γάμου με το τραγούδι:\nΉταν πέντι – έ’ξ(ι) νταήδις κ.λ.π.\nΕξήγησις των αγνώστων λέξεων (16)\nΌρα και εις 33ον Τόμ. Λέξεων «Θρακικών»\nΝτουσ(ι)μανέοι = εχθροί. (Προφορά: Ντουchμανέοι).\nΝ’Ικκλισιά: = η εκκλησιά.\nΔιστιμέλια = Μανδύλα που περιορίζει τα γυναικεία μαλλιά.\nΝα γυρίσουμιν ανάπουδα τς πουδιές = Δεισιδαιμονία. Για ν’ αποφύγουν τις επιβουλές των εχθρών, εγύριζαν ανάποδα ό,τι έβρισκαν.\nΓκαζγκαλίσου = να ανακατέψω. Άλλη δεισιδαιμονία. Καθώς δυναμώνει η φωτιά με το συνδαύλισμα, έτσι και η δουλειά των.\nΘέλουντη = θέλονται, αρέσουν ο εις εις τον άλλον. Την κατάληξι αι, την γράφω με η, σαν μακρά. Ίδε Γραμμ/κήν Ιδιωμ/σμών. Τόμ. 33ος.\nΓιακλή σ’ = η μνηστή σου.\nΚαπτήση = αρπάξη.\nΚόσιαξι = έτρεξε.\nΚόρφος = στήθος.\nΡουτήκες = ερωτήσης.\nΜίγγου = ιδιότροπη, παράξενη.\nΡάντου = άγαρμπη, αρκούδα.\nΚάμειν = κάμνει (= αναγραμματισμός. Βλέπε 33ος τόμ. Θρακικών).\nΓίκ’(ου)τσέργις = γίκους = καναπές στη βάσι του τοίχου.\nΤσιέργις = στενόμακρες κουβέρτες για τους καναπέδες τοίχων.\nΚαταπείσουμι = μεταπείσουμε. Να τον κάνωμε ν’αλλάξη γνώμη.\nΘκή μας = δική μας, κόρη μας. Τσιουσμές = βρύση.\nΘαμάχκι = εθαύμασε. Μια φρα = μια φορά (= παράλειψις φωνηέντων).\nΓιέσ(ι)κους = ακανθόχοιρος (προφ. γιέchκους).\nΣ(η)μάδ’(ι) πληατσούκας = σημαδιακός – πλατυπρόσωπος, και Πλιατσ(ι)κουμύτς.\nΠίστιβι = επίστευε. Μαναφούκια = κατηγορίες.\nΜούτιου = Δήμητρα. Νιάτσιου = Αθανασία.\nΝ’αναπιάσουμι = να τακτοποιήσουμε τα του γάμου.\nΓιαρντ’μ(ι) = βοήθεια. Πόψι = απόψε.\nΝα τσακίσουμι ψουμί = να σπάσουμε ψωμί. = Έθιμο κατά το οποίο σπάνε ένα μεγάλο πλατύ ψωμί στο κεφάλι του πεθερού ή του νουνού σταυροειδώς, ως πηγήν ευτυχίας και ευλογίας. Τα τέταρτα πάλιν του ψωμιού να κάνουν μικρά κομματάκια και τα μοιράζουν στους συγγενείς και φίλους.\nΓιώρς = Γιώργος. Προυβουδώ = προευοδώ = στέλνω.\nΖαχαρούδια = κουφέτα. Φαηά = φαγητά. Φλές = φιλεύματα.\nΤιτράδ’(η) = Τετάρτη. Κιλάρ’(ι) = κελάρι σπιτιού.\nΤραχανάς = Είδος γεωργικών ζυμαρικών, σύνηθες φαγητόν. (Ίδε: Φαγητά Παλαιού Σουφλίου). Παρασκιβή = Παρασκευή.\nΚαϊτιρούμιν = Καρτερούμε, περιμένουμε.\nΝάρτιν = να έλθετε. Πάρτι = πάρετε. Μισάλις = μεγάλα τετράγωνα υφαντά βαμβακερά, του αργαλειού υφάσματα, που μέσα σ’ αυτά τυλίγονται εσώρρουχα και άλλα ενδύματα.\nΣτρούμπις = τόπια υφασμάτων. Γιαχνί = κρέας.\nΜπουλγκούρ(ι) = πληγούρι. (Ίδε φαγητά Σουφλίου, τα οποία θα περιγράψουμε εις ειδικόν κεφάλαιον των Θρακικών).\nΓίκνις = Έθιμον του γάμου στο Σουφλί και σ’ όλα τα χωριά της Θράκης. Είναι δε γίκνα, χρώμα κόκκινο, Κινεζικής προελεύσεως, που το χρησιμοποιούν πολύ οι Τουρκάλες για το βάψιμο των νυχιών, των ποδιών και των χεριών. Ό,τι δηλ. η όζια.\nΤάσ’(ι) = Μικρό στρογγυλό ταψάκι, βαθύ. Λόϊρα = γύρω.\nΘιγός = Θεός, εις λαϊκήν προφοράν. Μπόλ(ι)κα = άφθονα.\n‘πού = από. Διουλιά = βιολιά. Μι = με. Ζαμάρα = γκάϊντα, άσκαυλος.\nΓκουτές = παλαιός Σουφλιώτης λυρατζής. Πέτι = πέστε, είπατε.\nΆκσι = άκουσε. Τότις = τότε. Κηρός = εποχή.\nΜαλλή = μάνα, κατά ιδιωματική προφορά του Σουφλίου.\nΓκάτζιους = γάϊδαρος. Τέτ’(ι)χις = τέτοιες. Χάρις = χαρές.\nΚνήσουμι = αρχίσουμε. Καφτάνια, διστιμέλια κ.λπ. = (Βλέπε εις 33ον τόμ. Θρακικών: Τι φορούσαν οι Σουφλιώτισσες).\nΓιράνια = μπλέ βαμβακερά υφαντά. Πνακώτια = υφάσματα για την πινακωτή. Χράμια = μάλλινες κουβέρτες έγχρωμες.\nΨηφουτά = ψηφιδωτά, με σχήματα γεωμετρικά, Βυζαντινού ρυθμού.\nΛαχουρέϊνια = σε σχέδιο Λαχώρης των Ινδιών. Ήτο ύφασμα εξ Ινδιών.\nΣαντρατζέϊνις = Είδος μαλλίνου εγχρώμου υφάσματος.\nΧαλέϊνις = σαν χαλί. Κεντημένο στον αργαλειό ύφασμα χοντρό.\nΣαμαλατζέϊνις = Ύφασμα ριγέ μεταξωτό με χρώματα κίτρινο και κόκκινο.\nΜπιζουριάνς = Υφασματοπώλης. Πηλιουζέϊνιου = ύφασμα γυαλιστερό.\nΚόντζια = Μέστια ψηλά, που δένονται με φιογκάκι.\nΚισές = γωνία. Μσή = μισή. Θάν = ισάν. Αστουχώ = ξεχνώ.\nΠαγούνια = διακοσμητικά πτερά παγωνιού. Τραϊδώ = τραγουδώ.\nΙβαγγέλιου = Ευαγγέλιο. Αμόνια = ομόνοια. Θέφγα = φύγε.\nΤσουγκρίστι = μη χτυπήσετε. Αλοίμονο! Το τσούγκρισμα των στεφανιών κατά την τριπλή αλλαγή, εθεωρείτο πολύ κακός οιωνός. Ότι δηλ. το ζεύγος θα έχη γκρίνιες. Και σήμερα, πολύ προσέχουν σ’ αυτό.


ΜΑΘΕ ΤΑ ΠΑΝΤΑ ΓΙΑ ΤΗ ΣΥΝΕΤΑΙΡΙΣΤΙΚΗ ΤΡΑΠΕΖΑ ΛΑΜΙΑΣ: 02/17/14\nΑπό 16.000 Συνεταίρους που είχε στις Γενικές Συνελεύσεις παρευρίσκοντο μόνο 50 ...τα δικά τους παιδιά...\nΕΡΩΤΗΣΗ ΧΡΥΣΗΣ ΑΥΓΗΣ Για την Συνεταιριστική Τράπεζα Λαμίας, 08/04/2013\nΑΝΑΦΟΡΑ - ΚΑΤΑΓΓΕΛΙΑ Προς τον Κο Πρόεδρο του Αρείου Πάγου, 27/12/2013\nΑρ. Πρωτ.: 1071/30-12-2013\nΛαμία 27 Δεκεμβρίου 2013\nΚΥΡΙΕ ΠΡΟΕΔΡΕ ΤΟΥ ΑΡΕΙΟΥ ΠΑΓΟΥ\nΚΥΡΙΕ ΜΙΧΑΛΗ ΘΕΟΧΑΡΙΔΗ\n- Η Διαπλοκή στη Λαμία συνεχίζεται.\n- Η Συμμορία των Κολλητών της Συνεταιριστικής Τράπεζας Λαμίας υπάρχει μέχρι και σήμερα.\n- Το Μεγάλο Οικονομικό Σκάνδαλο των 22Δις χρυσών δραχμών κατέστρεψε τη μισή Φθιώτιδα και έτσι θα βγάλουν τώρα στο σφυρί παράνομα 500 ακίνητα, αφού δεν αφαιρέσανε τα παράνομα Πανωτόκια και κατασπατάλησαν τα Μετοχικά Κεφάλαια – Συνεταιριστικές Μερίδες χιλιάδων Συνεταίρων.\nΚΑΛΟΡΙΖΙΚΟΣ ΣΤΗ ΝΕΑ ΣΑΣ ΘΕΣΗ.\nΔιάβασα με προσοχή το Βιογραφικό Σας και δεχτείτε τα θερμά μου συγχαρητήρια.\nΈστω και για ένα χρόνο που υπήρξατε Πρόεδρος Εφετών Λαμίας θα θυμάστε τι γράφανε οι Εφημερίδες για τη Συνεταιριστική Τράπεζα Λαμίας.\nΓια να φρεσκάρω όμως τη μνήμη Σας αποστέλλω τα κάτωθι δώδεκα (12) Σχετικά.